“Cümhuriyyəti sevməyənlərin Rəsulzadəni sevmələri mümkün deyil” – Milli liderin nəvəsi danışır – Yenicag.Az\nAna Səhifə Manşet “Cümhuriyyəti sevməyənlərin Rəsulzadəni sevmələri mümkün deyil” – Milli liderin nəvəsi danışır\n“Cümhuriyyəti sevməyənlərin Rəsulzadəni sevmələri mümkün deyil” - Milli liderin nəvəsi danışır\nYeni Çağ Media Qrupu – Yanvar 30, 2018 - 14:31\n“Cümhuriyyət və Rəsulzadə əleyhinə danışanlar ya tarixi bilmirlər, ya da ki bunu bilərəkdən edirlər”.\nYanvarın 31-də Azərbaycan Xalq Cümhuriyyətinin (AXC) qurucu lideri Məhəmməd Əmin Rəsulzadənin anadan olmasının 134-cü ildönümüdür. Bu əlamətdar gün ərəfəsində Yenicag.az-ın qonağı olan Milli liderin nəvəsi Rais Rəsulzadə babası ilə bağlı çox maraqlı məqamlara toxunub.\n– Rais bəy, belə təsəvvür var ki, Siz cəmiyyət üçün sadəcə, böyük Rəsulzadə sülaləsinin davamçısı yox, həm də cəmi iki il mövcud olmuş Cümhuriyyətin və onun ömürləri yarıda qırılan qurucuları adına böyük təskinliksiz…\n– Açığı, sadə sual deyil, cavab vermək çox çətindir. Əlbəttə ki, mən bu münasibəti hiss edirəm və sözügedən məqam da mənim hərəkətlərimə, davranışıma ciddi surətdə təsir göstərir. Bu, həm şərəflidir, həm də mənim üçün böyük məsuliyyət yaradan haldır. Ancaq çətin olsa da, çalışıram ki, hər zaman böyük Məhəmməd Əminin adına layiq olum.\nDigər tərəfdən, nəinki Azərbaycanda, o cümlədən də başqa ölkələrdə, xüsusilə Türkiyədə olarkən tanımadığım adamlar mənim kim olduğumu bildikdə, elə hörmət-ehtiram göstərirlər ki, deməyə söz tapmıram… Məsələn, bu yaxınlarda Ankarada çox yüksək səviyyədə mənim fərdi sərgim keçirildi. Həmin ərəfədə məni beşulduzlu oteldə yerləşdirdilər, Türkiyə prezidenti Rəcəb Tayyib Ərdoğanın birinci köməkçisi, danışmanı sərgi davam edən müddətdə məni tək buraxmadı, hər zaman diqqət mərkəzində saxladı, hətta öz xidməti avtomobilini də mənim istifadəm üçün ayırdı.\nHər addımda adi bir şəxs olmadığımı ətrafdakılara nümayiş etdirməyə çalışırdılar. Getdiyim yerlərdə hətta qurbanlar da kəsilirdi. Bu detalları mənə göstərilən ehtiramın səviyyəsi haqda təsəvvür yaratmaq üçün danışıram. Bütün bu münasibət sözsüz ki, Məhəmməd Əmin Rəsulzadəyə olan bitməz sayğının təzahürüdür – xalq Cümhuriyyət qurucularının xatirəsini daim əziz tutur.\n– Yəqin ki, indiki diqqət və rəğbət şəraitində əvvəllər Rəsulzadə sülaləsinə mənsubluğunuzu gizlətmək məcburiyyətində qaldığınız dövrləri xatırlayıb müqayisə edirsiz…\n– O dövrləri unutmaq mümkün deyil. Bəli, həmin vaxtları xatırlayıram və deyim ki, bir-birindən kəskin seçilən dövrlərdir. Tarix dəfələrlə göstərib ki, kimlərisə məcburi qaydada unutdurmaq, yaddaşlardan silmək mümkün deyil, zaman dəyişir və hər şey öz yerini tutur. Bəli, bir vaxtlar Rəsulzadənin adını çəkmək belə nəinki qadağan idi, hətta buna görə sərt cəzaya məruz qalmaq olardı. Cümhuriyyətin yaradılması Azərbaycan tarixinin ən şanlı səhifələrindən biridir və o səhifəni yazanlar hər zaman xalqın qəlbində əbədi yaşayacaqlar. Cümhuriyyəti sevməyənlərin Rəsulzadəni və onun silahdaşlarını sevmələri mümkün deyil.\n– Ancaq Cumhuriyyət və konkret Rəsulzadə əleyhinə səslənən fikirlərə cəmiyyət həmən sərt təpki göstərərək, onu deyənləri yerində oturdur…\n– Bəli, doğrudan da elədir. Çünki o cür cəhdlər tamamilə yersizdir. Cümhuriyyət və Rəsulzadə əleyhinə danışanlar ya tarixi bilmirlər, ya da ki bunu bilərəkdən edirlər. Rəsulzadənin fəaliyyəti Cümhuriyyətin qurulduğu dövrdən yox, ondan çox əvvəl – 1905-ci ildən başlayır. Həmin ildə Rusiyanı bürüyən inqilab dalğası imperiyanın ucqarı olan Azərbaycana da yayılmışdı və Rəsulzadə o dövrün inqilabi proseslərində fəal iştirak edirdi. “Hümmət” təşkilatının qurulmasında onun fəal iştirakı da bu dediklərimi təsdiqləyir. Rəsulzadə sonralar yazırdı ki, həmin proseslərin inkişafında təşəbbüsü ələ almaq zərurəti yaranır və o da bu addımı atır.\nOnun inqilabi fəaliyyəti çar hökumətini ciddi narahat edirdi. Buna görə də həbs təhlükəsi böyüyəndə Rəsuladə İrana keçməli oldu. İranda olduğu müddətdə isə Səttarxan hərəkatında yaxından iştirak etdiyi üçün şah hökuməti onun həbsinə qərar verdikdə Rəsulzadə İrandan Türkiyəyə getdi. Yalnız 1913-cü ildə ümumi siyasi amnistiyanın verilməsindən sonra Bakıya dönən Rəsulzadə Müsavat Partiyasını yaratdı. 1917-ci ildə keçirilən Ümumrusiya müsəlmanlarının qurultayında çıxış edən Rəsulzadə mədəni muxtariyyat əvəzinə, siyasi muxtariyyat prinsipini irəli sürür və onun bu təklifi dəstəklənir. O zaman Əlimərdan bəy Topçubaşov da Rəsulzadənin bu fəallığını görərək, onunla qürur duyduğunu demişdi. Yəni Rusiyada fevral inqilabından sonra yaranan 13 milli muxtariyyatın yaradılmasında Rəsulzadənin böyük rolu olub. O böyük şəxsiyyətin Azərbaycanın müstəqilliyi uğrundakı xidmətləri barədə isə bilməyən yoxdur.\n– Bu fəaliyyətin olduqca mürəkkəb dövrə düşməsi xüsusi qeyd olunmalıdır…\n– Həqiqətən, çox mürəkkəb dövr idi. Təsəvvür edin ki, Azərbaycanın müstəqilliyi elan olunanda ölkənin maliyyə-iqtisadi potensialının 80 faizi ermənilərin və digər millətlərin əlindəydi. Bakı və bütövlükdə Azərbaycan böyük dövlətlərin hədəfində idi. Azərbaycanın müstəqilliyini qəbul etməyən qüvvələr bütün imkanları ilə buna qarşı çıxırdılar. Belə bir şəraitdə həyata keçirilən nəhəng fəaliyyətdən bəhs edirik. Bunu qiymətləndirməmək mümkün deyil.\n– Sizcə, Rəsulzadə irsinin öyrənilməsi məsələsində tədqiqatçıların işini bitmiş saymaq olarmı, yoxsa bu istiqamətdə görüləsi işlər hələ çoxdur?\n– Yox, Rəsulzadə irsinin öyrənilməsi işi hələ tam bitməyib. Onun irsi çox böyükdür və fəaliyyəti bir ölkə ilə məhdudlaşmır. Rəsulzadənin fəaliyyətində milli xətlə yanaşı, beynəlxalq xəttin olduğunu da nəzərə almalıyıq. O, sadəcə, bir siyasətçi və dövlət qurucusu yox, həm də Azərbaycan milli hərəkatının böyük ideoloqu, 10 cilddə toplanmış ciddi əsərlərin müəllifidir. Məsələn, bu gün geniş təbliğ olunan Azərbaycançılıq ideologiyasının banisi də məhz Məhəmməd Əmindir. Onun fəaliyyətinin böyük qismi mühacirət dövrünə (Finlandiya, Polşa, Fransa, Rumıniya və əlbəttə ki Türkiyə) düşür.\n– Yeri gəlmişkən, Məhəmməd Əmin bəyin həyat yoldaşı Leyla xanımın məzarı bu yaxınlarda aşkarlandı…\n– Leyla xanımın Ankarada xristian qəbiristanlığında dəfn olunması haqqında bizim məlumatımız vardı. O məzarın aşkarlanmasında Milli Kültür Dərnəyinin böyük rolu oldu. Axtardılar, araşdırdılar və tapdılar. Nədənsə, onu Rəsulzadənin yanında dəfn etməyiblər. Bu da yəqin Leyla xanımın o qədər tanınmış sima olmaması ilə bağlıdır. Ümumiyyətlə, bu çərçivədə hərdən təəccüblü hallarla rastlaşırıq. Məsələn, uzaq qohumlarımızdan biri ölümündən sonra Rəsulzadənin yanında dəfn olunmasını vəsiyyət etmişdi.\n– Bu da hər halda rəğbətdən doğan arzudur…\n– Hə, əlbəttə, istəkdən gəlir. Ancaq burada demək istəmədiyim nüanslar var axı…\nRəsulzadənin ərəblərə satılan evi\n– Rəsulzadə irsi təbii ki hələ çox araşdırılacaq, tədqiqatçılar bu işlərlə məşğul olurlar. Ümumiyyətlə, Rəsulzadəyə və Cümhuriyyətə bu dövrdə verilən qiymət qaneedicidir?\n– Deyim ki, Heydər Əliyev hakimiyyətə gəldikdən az müddət sonra – 1994-cü ildə Məhəmməd Əmin Rəsulzadənin 110 illiyinin qeyd olunması haqqında sərəncam verdi, Opera və Balet Teatrında yubiley tədbiri keçirildi. O sərəncam çərçivəsində nəzərdə tutulmuş tədbirlər planı əsasında Rəsulzadənin ev-muzeyinin yaradılması, əsərlərinin çap olunması və heykəlinin qoyulması nəzərdə tutulurdu. Ancaq nədənsə, o işlərin həyata keçirilməsi uzadılır…\nBilənlər bilir ki, Rəsulzadənin üç evi olub – əmisinin, atasının və özünün Qoşa Qala qapısının yaxınlığında olan evi. O evin sənədlərini atama vermişdilər. Atamın vəfatından sonra isə o sənədlər məndədir. Ev o zaman uçuq-dağınıq vəziyyətdə idi. Çox arzuolunan idi ki, evi təmir edib, sonra versinlər. O evin birinci mərtəbəsində Milli Qəhrəman anası olan bir qadın yaşayırdı. Bir dəfə Nəsiman Yaqublu ilə ora gedib, evin vəziyyətinə baxmaq istədik, o qadın gözləmədiyimiz halda elə səs-küy saldı ki, heç nə demədən geri döndük. Dedik, bir az vaxt keçsin, görək necə olur. Sonra o evi götürüb ərəblərə satıblar. Bu barədə Hacıbala Abutalıbovdan soruşanda əvvəl dedi ki, araşdırarıq. Sonra da bildirib ki, yəqin nəvəsinin xəbəri yoxdur, Rəsulzadənin oğlu, yəni atam o evi satıb. Atam o zaman rəhmətə getmişdi, Azərbaycan heç MDB-yə daxil olmamışdı, sənədlər də məndə ola-ola, evi kim və necə sata bilərdi? Ancaq mən bu məsələyə qayıdıb, onun həll olunmasına çalışacam.\nYəni sərəncam verilməsinə, maliyyə ayrılmasına baxmayaraq, Rəsulzadənin ev-muzeyinin açılması və heykəlinin qoyulması məsələləri açıq qalır.\n– Buna mane olan hansı “əl”lərdir?\n– Məncə, o əllər nisbətən aşağı instansiyalardır. Çünki prezident səviyyəsində, hətta Heydər Əliyev tərəfindən konkret sərəncam verilib. Ancaq o sərəncama əməl olunmur. Bu da dediyim kimi, aşağı instansiyaların işidir. Çünki bu işlərlə maraqlandıqca, özüm bunun şahidi olmuşam. Gedirəm, məmurlarla söhbət edirəm, deyirlər ki, həll olunacaq. Amma nə zaman? Buna cavab vermirlər. Sadəcə, bu işlərin həyata keçirilməsinin həvalə olunduğu məmurlar ya qorxurlar, ya biganəlikdir, da başqa səbəblər var… Bu barədə söhbətləşdiyim millət vəkilləri də bu paradoksa bir izahat verə bilmirlər.\n– Yaxşı, bu məsələ öz-özünə necə nəzarətsiz qala bilər ki?\n– Sovet hökuməti 70 il ərzində Rəsulzadənin adını çəkməyə belə imkan vermirdi. Sadəcə, bəzi dərsliklərdə onunla bağlı müqayisə xarakterli müəyyən qeydlər vardı. Yəqin bəzi məmurların Rəsulzadəyə münasibətində hələ də bu yanaşma əsas götürülür.\n– Siz də müşahidə edirsiz ki, cəmiyyətdə ideoloji ziddiyyətlər və millətə xidmət planında Rəsulzadə-Nərimanov müqayisəsi səngimir…\nAXC, Cumhuriyyət, rais rəsulzadə, Rəsulzadə,


14:35 14 Avqust 2019\n"Huawei" şirkətinin "Harmony OS" əməliyyat sisteminin idarəetməsi ilə işləyən ilk "Honor Vision" televizorunun təqdimatı keçirilib.\n"ICTnews" Elektron Xəbər Xidməti "DailyComm" resursuna istinadən yazır ki, qurğu 3840 х 2160 piksel təsvir ölçüsü, HDR texnologiyası dəstəyi, 400 kandel kvadratmetr (kd/m2) parlaqlıq, 178 dərəcə baxış bucağı ilə xarakterizə edilən 55 düym diaqonallı ekranla təchiz edilib. Ekran qurğunun üst səthinin 94 faizini əhatə edir.\nBundan başqa, televizor "Mali-G51MP4" qrafik sürətləndiricisinə malik dördnüvəli "Honghu 818" prosessoru ilə təchiz olunub. Operativ yaddaş tutumu 2 giqabayt, quraşdırılmış isə qurğunun versiyasından asılı olaraq 16 və ya 32 giqabayt təşkil edir.\nŞirkət nümayəndələrinin sözlərinə görə, "Harmony OS" istifadəçilərə vəziyyətdən asılı olmayaraq bütün tip rəqəmli qurğularla işləmək məqsədilə vahid sistem təklif edilməsi üçün mikronüvə əsasında yaradılan paylayıcı arxitekturaya malikdir.\nYeni əməliyyat sistemi tədricən istehsalçının müxtəlif növ qurğuları, o cümlədən "ağıllı" saat, avtomobil multimedia sistemləri və "ağıllı" kolonkalar üçün optimallaşdırılacaq və tətbiq ediləcək. Sistemin yayılmasını sürətləndirmək üçün ondan açıq çıxış kodlu platforma kimi istifadə mümkün olacaq.\nAvqustun 15-dən etibarən satışa çıxarılacaq "Honor Vision" televizorunun ilkin qiyməti 540 dollar təşkil edəcək.\nXəbərin orijinal ünvanı: http://ictnews.az/read-62362-news-1.html\nHuawei şirkəti Harmony OS sistemli ilk televizor nümayiş etdirib\nSüni intellekt “Gmail” xidmətində istifadəçilərin qrammatik səhvlərini düzəldəcək\n22 Avqust 2019 11:35\n22 Avqust 2019 15:57\n22 Avqust 2019 15:52\nDünyanın ən yaşlısı 125 yaşını qeyd etdi! -\n22 Avqust 2019 15:48\n22 Avqust 2019 15:47


09 Yanvar 2019 - 13:30\nStrateq.az ETSN-ə istinadən bildirir ki, sabah havanın temperaturu Abşeron yarımadasında gecə 2-5, gündüz 5-8, Bakıda gecə 2-4, gündüz 5-7 dərəcə isti təşkil edəcək.\nAzərbaycanın rayonlarında yanvarın 10-da havanın əsasən yağmursuz keçəcəyi, lakin gecə və səhər bəzi şərq rayonlarında yağıntılı olacağı gözlənilir. Ayrı-ayrı yerlərdə duman olacaq. Qərb küləyi bəzi yerlərdə arabir güclənəcək. Havanın temperaturu gecə 2 dərəcə şaxtadan 3 dərəcəyədək isti, gündüz 7-11 dərəcə isti, dağlarda gecə 3-8, yüksək dağlıq ərazilərdə 10-15 dərəcə şaxta, gündüz 2 dərəcə şaxtadan 3 dərəcəyədək isti təşkil edəcək.\nETSN xəbərdarlıq edir ki, yanvarın 9-u axşamdan 10-u gündüzədək Abşeron yarımadasında güclü xəzri küləyinin əsəcəyi gözlənilir ki, bu da əksər əhali üçün əlverişsizdir. Bakıda və Abşeron yarımadasında yanvarın 9-u axşamdan 10-u gündüzədək əsən güclü şimal-qərb küləyinin yanvarın 10-da gecə və səhər arabir şiddətlənəcəyi gözlənilir.


MN rəsmisi cəbhədəki vəziyyətdən danışdı | Apa.tv\n12:32 27-Sentyabr-2020 1907\n“Sentyabrın 27-də saat 06.00 radələrində Ermənistan Silahlı Qüvvələri genişmiqyaslı təxribat törədərək Azərbaycan Ordusunun cəbhəboyu zonada yerləşən mövqelərini və yaşayış məntəqələrimizi iriçaplı silahlar, minaatanlar və müxtəlif çaplı artilleriya qurğularından atəşə tutub”.\nAPA TV-nin məlumatına görə, bunu bu gün Müdafiə Nazirliyinin mətbuat xidmətinin rəhbəri polkovnik-leytenant Anar Eyvazov deyib.\nO bildirib ki, düşmən tərəfindən Tərtər rayonunun Qapanlı, Ağdam rayonunun Çıraqlı və Orta Qərvənd, Füzuli rayonunun Alxanlı və Şükürbəyli, Cəbrayıl rayonunun Cocuq Mərcanlı kəndlərinin intensiv atəşə tutulması nəticəsində mülki əhali arasında həlak olan və yaralanan var: “Mülki infrastruktur obyektlərinə ciddi zərər dəyib. Ermənistan Silahlı Qüvvələrinin atəş nöqtələri susdurulub. Mülki əhalinin təhlükəsizliyini qorumaq üçün qoşunların əks-hücum əməliyyatına başlaması barədə qərar verilib. Ermənistan Silahlı Qüvvələrinin ön xətdə və cəbhənin dərinliyində yerləşən obyektləri məhv edilib”.\nMətbuat katibinin sözlərinə görə, şəxsi heyət və tank bölmələrimiz, raket artilleriya qoşunlarının bölmələri, cəbhə aviasiyası və pilotsuz uçuş aparatlarının dəstəyilə Ermənistan Silahlı Qüvvələrinin ön xətdə və müdafiənin dərinliyində yerləşən xeyli sayda canlı qüvvəsi, hərbi obyektləri, döyüş texnikasını aşkar edərək məhv edilir: “Əldə olunan məlumata görə, müxtəlif istiqamətlərdə Ermənistan hava hücumundan müdafiə bölmələrinin 12 ədəd “OSA” zenit-raket kompleksi məhv edilib. Azərbaycanın hərbi hava qüvvələrinin cəbhənin Tərtər istiqamətində bir döyüş helikopteri zədələnib, ekipaj üzvləri xüsusi peşəkarlıq göstərərək helikopteri qoşunlarımızın nəzarət etdiyi əraziyə endirməyi bacarıb. Canlı itki yoxdur. Qoşunlarımız sürətlə əks hücuma davam edir”.\nMüdafiə Nazirliyinin mətbuat katibi əhali arasında narahatlıq və süni ajiotaj yaratmamaq, hərbi qulluqçularımızın təhlükəsizliyini təmin etmək məqsədilə sosial şəbəkə istifadəçilərini, elektron media və digər KİV nümayəndələrini rəsmi olmayan, dəqiqləşdirilməyən, qeyri-obyektiv məlumatlardan istifadə etməməyə çağırıb.


Sənətçilər xeyriyyə aksiyasında - MƏDƏNİYYƏT - Xəbərlər - SİMSAR.az | Bizi özünüzə Simsar bilin!\nSənətçilər xeyriyyə aksiyasında\nAksiya “Əziz bacım” adı altında keçerilir\n“Uşaqların xoşbəxt gələcəyi” İctimai Birliyi və “Biz+” jurnalının təşkilatçılığı, eləcə də “Avenue”nun baş sponsorluğu ilə həyata keçirilən “Əziz bacım” aksiyasının möhtəşəm konsert tədbiri martın 6-da Bakı Əyləncə Mərkəzinin “Eliza” zalında baş tutub.\nSimsar.az-ın məlumatına görə, gecənin aparıcıları isə Samir Bayramlı və Nanə Ağamalıyeva olub. Tədbir “Rövşən ritm qrupu”nun çıxışı ilə başlayıb. “Əziz bacım” aksiyasında çıxış edən yeni rəqs qrupu “Drum Dance”in (“D&D”) ifa etdiyi rəqs maraqla qarşılanıb.\nUşaq evlərində böyüyən qızların qarşıdan gələn 8 Mart - Beynəlxalq Qadınlar Gününü təbrik etmək üçün bu aksiyaya qoşulan məşhur sənətçilər Tünzalə Ağayeva, Samira, Elnur, Namiq Qaraçuxurlu, Zamiq, Emil Bədəlov, Günay İbrahimli, “Xalq ulduzu” Mirkamil, Roza Zərgərli, Azad Şabanov, rəqqasə Oksananın çıxışı uşaqların sevincinə səbəb olub. Gecədə iştirak edən “Burada və indi”nin məşhur aparıcıları Dilarə Əliyeva, Tünzalə Əliyeva və Ülviyyə Əliyeva uşaqların bayramını təbrik ediblər. Təbriklərə “Cücələrim rəqs” ansamblı və “SOS uşaq kəndinin” rəqsləri, Murad Sadıq da qoşulub. Tədbirə gənc müğənni Leyla Ramazanlı “Qələbə” mahnısı ilə yekun vurulub.\n“Oriflame”, “Kotex”, “Colgate”kimi şirkətlərinin nümayəndələri uşaq evlərində böyüyən qızların bayramını təbrik etmək üçün onlara xüsusi hədiyyələr verib.\n7 Mart, 2011 18:41 ⁄ Baxılıb: 1044 ⁄ Çap


“WhatsApp” istifadəçilərini necə təhlükə gözləyir? | Sələf Xəbər\n“WhatsApp” istifadəçilərini necə təhlükə gözləyir?\n900 milyon üzvü ilə dünyanın ən fəal mesajlaşma proqramı olan “WhatsApp” istifadəçiləri böyük bir təhlükə ilə qarşı- qarşıyadır.\n“Sələf Xəbər”in Modern.az-a istinadən xəbərinə görə, bu təhlükənin əsas hədəfi Android telefonlarıdır. Belə ki, “WhatsApp”-a bilinməyən nömrədən “hədiyyə qazandınız” şəklində spam mesajlar gəlir. Mütəxəssislər istifadəçiləri bu cür mesajlarla göndərilən linklərə daxil olmamağa çağırır. Çünki, xakerlər bilinməyən nömrədən daxil olan bu mesajlardakı linkləri açanların telefonunu ələ keçirir və cihazı istifadəsiz hala salır.\nTəhlükəsizlik mütəxəssisləri bu cür hücumdan ən az ziyanla yaxa qurtarmaq üçün belə mesajların o dəqiqə silinməsini və telefon nömrəsinin əngəllənməsini məsləhət görür.


Silahlı Qüvvələrdə "Milli-mənəvi dəyərlərə hörmət, dini radikalizmə nifrət!" layihəsinə start verilib - Report.az\nSilahlı Qüvvələrdə "Milli-mənəvi dəyərlərə hörmət, dini radikalizmə nifrət!" layihəsinə start verilib Dini Qurumlarla İş üzrə Dövlət Komitəsinin sifarişi ilə hazırlanmış "Fitnə" sənədli filminə kütləvi baxış olub 31 Avqust, 2016 19:10\nBakı. 30 avqust. REPORT.AZ/ Silahlı Qüvvələrdə "Milli-mənəvi dəyərlərə hörmət, dini radikalizmə nifrət!" devizi altında silsilə tədbirlər aylığına start verilib.\nBildirilib ki, Şəmkirdəki "N" saylı hərbi hissədə keçirilən ilk tədbirin iştirakçıları əvvəlcə xalqımızın ümummilli lideri Heydər Əliyevin qərargahın qarşısında ucaldılmış abidəsini ziyarət edərək, önünə gül dəstələri qoyublar. Heydər Əliyev Mərkəzində Ulu Öndərin mənalı ömür yolu və xalqa həsr olunmuş möhtəşəm xidmətlərini əks etdirən ekspozisiya qonaqlarda xoş təəssürat oyadıb.\nKomitə sədri dünyanın bir çox ölkələrində iqtisadi, siyasi, hərbi böhran yaşandığına baxmayaraq, Azərbaycanda sabitlik və əmin-amanlığı, əhalinin sosial həyat tərzinin gündən-günə yaxşılaşmasını, ordu quruculuğunun sürətlə inkişafını, xalqların dostluq və qardaşlıq şəraitində yaşamasını, din və söz azadlığını ölkə rəhbərliyinin apardığı məqsədyönlü siyasətin nəticəsi kimi nəzərə çatdırıb. O, əmin olduğunu bildirib ki, Müdafiə Nazirliyinin yeni layihəsi də öz müsbət bəhrəsini verəcək, şəxsi heyətin milli-mənəvi dəyərlərə hörmət, dini radikalizmə nifrət ruhunda tərbiyə edilməsində mühüm əhəmiyyət kəsb edəcək.


MƏDƏNİYYƏT BİRLİKLƏRİNİN KOORDİNASİYA ŞURASININ BƏYANATI – Azərbaycan Ruznaməsi\nMƏDƏNİYYƏT BİRLİKLƏRİNİN KOORDİNASİYA ŞURASININ BƏYANATI\nNİYƏ ETİRAZIMIZI DAVAM ETDİRİRİK?\nİran Mədəniyyət Dərnəkləri Koordinasiya Şurasının kanalı\nBildiyiniz kimi, on ildir ki, müəllimlərin ixtisas dərəcələrinin müəyyənləşdirilməsi məqsədilə attestasiyalar həyata keçirilmir və bu gün ixtisas dərəcələri ilə bağlı ziddiyyətli xəbərlərlə o qədər üz-üzəyik ki, bir həftə ərzində bir məmurdan iki ziddiyyətli xəbər eşidilir və müəllimləri əvvəlkindən daha çox çaşdırır. Niyə hələ də meydan etirazlarını davam etdirirməkdə israrlıyıq?\nSon bir il ərzindəki ixtisas dərəcələri barədə icmala diqqət yetirək.\nTəhsil naziri Hacı Mirzai 2022-ci ilin aprel ayının 16-da elan etmişdi ki, müəllimlərin ixtisas dərəcələrinin müəyyənləşdirilməsi məqsədilə attestasiyanın həyata keçirilməsi üçün lazımi maliyyə vəsaiti cari ilin (2021/2022) büdcə qanununda nəzərdə tutulmuşdur. Bu qanun təsdiq edildiyi təqdirdə, müəllimlərin maaşları onların ixtisas dərəcələrinə müvafiq olaraq 2021-ci ilin mart ayının 21-dən hesablanacaqdır. Müəllimlər bu günə qədər onlarla dəfə indiki nazirdən ixtisas dərəcələrinin müəyyənləşəcəyi və tətbiq ediləcəyi barədə vədlər eşitmişlər.\nProqram və Büdcə Təşkilatının rəhbəri Nobəxt 27 iyul 2021-ci il tarixində bu iddialarla bağlı çıxışlarının birində belə demişdir: “Əgər müəllimlərin ixtisas dərəcələri barədə qanun layihəsi parlament tərəfindən təsdiqlənərsə, 1400-cü il (2021/2022) üçün ölkənin büdcəsindəki imkanlardan istifadə etməklə hökumətin təsdiq etdiyi ixtisas dərəcəsi büdcəsini təmin etmək mümkündür”.\nO, iddia edirdi ki, parlament qanun layihəsini təsdiq etdiyi halda, onun maliyyələşdirilməsinə o özü cavabdeh olacaqdır. Amma bu iddiada demaqoqluğu asanlıqla görmək olar.\nBiz eyni zamanda ona da etiraz etdik ki, Ruhani hökuməti niyə 8 ili boş yerə vaxtını sərf edib, yalnız hakimiyyətinin son günlərində ixtisas dərəcələrinin müəyyənləşdirilməsi fikrinə düşub?\nTəhsil və Tədqiqat Komissiyasının katibi Məhəmməd Rza Əhmədi Nobəxtin bu hay-küylü çıxışından 4 gün sonar bildirib ki, Nobəxt 60.000 milyard tümənlik büdcə vədini yerinə yetirmək niyyətində deyil.\nMədəniyyət xadimlərinin problemini həll edəcəyinə söz verərək müəllimlərin diqqətini cəlb etməyə çalışan Rəisi də prezidentlik fəaliyyətinin əvvəlində özündən öncəkilərdən geri qalmadığını göstərmək üçün hökumətlə parlament arasında əməkdaşlıq yolunu seçdi.\n2021-ci ilin sentyabr ayının 22-də Birgə Komissiyanın sözçüsü Rəhim Zare qanun layihəsinin həyata keçirilməsi üçün təxminən 60.000 milyard tümən maliyyə vəsaitinin lazım olduğunu bildirmişdi. İxtisas dərəcələrinin icrası haqıında qanun layihəsi elə ilin əvvəlindən – mart ayının 21-dən ləngiməyə başladı, sonrakı mərhələdə isə bu qanunun icrası üçün nəzərdə tutulmuş büdcə 60 min milyard tüməndən 30 min milyard tümənə qədər ( 2 dəfə) aşağı salındı.\nTəhsil və Araşdırma Komissiyasının katibi Məhəmməd Rza Əhmədi müəllimlərin ixtisas dərəcələrinin tətbiqi üçün büdcənin razılaşdırıldığını və 15 min milyard tümənlik büdcənin (əslində ilk əvvəldə söhbət 60 min milyard tüməndən getmişdir – S.B.) 30.000 milyard tümənə çatdırıldığını, lakin onun icrasının 2021-ci ilin avqust ayınım 23-dən həyata keçiriləcəyini açıqladı.\nTəhsil, Tədqiqat və Texnologiya Komissiyasının rəhbəri Manadi də layihənin ilin ikinci altı ayında mütləq həyata keçiriləcəyini və müəllimlərin maaşlarının 2021-ci ilin sentyabr ayından etibarən veriləcəyini açıqladı, bunun üçün hökumətin lazımi maliyyə vəsaitinin olduğunu da təsdiqlədi.\n2021-ci ilin oktyabr ayının 31-də parlamentin Rəyasət Heyətinin üzvü, Təhsil, Tədqiqat və Texnologiya Komissiyası sədrinin sözçüsü Hüseyn Əli Hacı Dəliqani hökumətin ikinci altı ay üçün müəllimlərin ixtisas dərəcəsi üçün 25000 milyard tümən ayrılması ilə bağlı razılığını və növbəti 45 gün ərzində bu məsələnin yekunlaşdırılacağını açıqladı. Bu, müəllimlərin ixtisas dərəcəsi üçün nəzərdə tutulmuş büdcənin azaldılmasında ikinci addım idi. Həmin tarixdən etibarən hökumət və parlament müəllimləri 2021-ci ilin mart ayının 21-dən bu qanun layihəsinin həyata keçirilməsinin mümkün olmayacağına inandırmaq üçün sözügedən layihəni ilin ikinci yarısında həyata keçirməyə razılaşdılar. Amma vəd edilmiş növbəti addımın da qarşısı yeni nazirin gəlişi və hökumətin planı ilə yenidən alındı.\nBacarıqsız təhsil naziri müəllimlərin tələblərini yerinə yetirmək əvəzinə ixtisas dərəcələri layihəsinin həyata keçirilməsini ən aşağı məbləğlə – 12,5 min milyard tümən büdcə ilə həyata keçirəcəyini bildirərək əslində müəllimlərin müvafiq tələblərini praktiki olaraq rədd etdi, müəllimləri təhdid və qorxutmaq yolu ilə onun mövqeyini qəbul etmələrinə çalışdı. Lakin 2022-ci ilin yanvar-fevral ayında müəllimlərin etirazlarının genişlənməsi onları gələn ildə müəllimlərin ixtisas dərəcələri barədə qanun layihəsinin icrası üçün 40.000 milyard tümən ayırdıqları barədə yeni vəd verməyə məcbur etdi. Əslində onların bu iddiaları da əsassızdır və yalana söykənir.\nSon bir ildə ixtisas dərəcəsi layihəsinin icrasının gedişinə və məmurların boş vədlərinə nəzər salsaq, görərik ki, hakimiyyət on ildən sonra da ixtisas dərəcəsi qanununu həyata keçirmək fikrində deyil və müəllimləri aldatmaqda davam edir. Artıq qeyd etdiyimiz kimi, biz meydan etirazlarını yalnız o zaman dayandıracağıq ki, bütün tələblər tam həyata keçirilsin. Təqaüd və ona bərabər qanunlar, eləcə də ixtisas dərəcəsinə uyğun dəyişikliklər həyata keçirilməsə, bu vədlərə aldanmayacağıq və etirazlarımız 2022-ci ilin fevral ayının 20-dən sonar da davam etdiriləcəkdir.\nQarşıdakı 1401-ci (2022/2023) ildə ixtisas dərəcələrinin tətbiqi üçün 60.000 milyard tümənlik büdcə ayrılmasa və bu barədə müvafiq fərman və sərəncamlar tətbiq edilməsə, etirazlarımız gələn ildə də (2022-ci ilin mart ayının 21-dən sonra da – S.B.) davam edəcəkdir.\n14 fevral 2022.\nMətni təqdim etdi: Səməd Bayramzadə,\nXÜSUSİLƏ RƏİSİDƏN QADAĞALARI GÖTÜRMƏK OLMAZ


Ağ göyərçin üzünə həsrət məhkəmə - Ayna.az\nDamında rəngi solmuş Azərbaycan bayrağı dalğalanan məhkəmə yoldan ötənləri valeh edir. Çoxmərtəbəli, yenicə təmirdən çıxmış bu məhkəmənin divarlarına “Qanun şahdı, şah qanun deyil” kəlmələri qızılı rəngdə elə həkk olunub ki, adam əyarını yoxlamaq üçün lap dişləmək istəyir.\nBinaya bir neçə yerdən giriş var. Qapının ağzında məhkəmə salonlarına daxil olanları polis salamlayır, üzərindəki əşyaları təhvil alır, sonra bahalı “rentgen” aparatından müayinə üçün keçirsən. Siqnal səsi gəlmədisə azadsan, əksi baş verdisə, şübhədən çıxmaq üçün təkrar yoxlamaya məruz qalırsan.\nHər qapı tərəfdə üç-üç, beş-beş adamlar gözə dəyir. Hərəsi çiyinləri qızılı ulduzlu məmurdan işarə gözləyir. Polis əl eləməyibsə, deməli, hələ məhkəmə başlamayıb. Hərənin bir dərdi var. Kimisi evinin əlindən alınmasına, kimisi övladının günahsız həbsinə görə, kimisi də tamaşaya gəlib.\nMəhkəmə salonları yanaşıdı. Birində gedən prosesi o biri otaqda eşitmək mümkündü. Zatən məhkəmə gedən salonların qapısında “Sakitliyə riayət edin. Məhkəmə gedir” yazılı yaşıl rəngli elan yapışdırılıb. Kimsə bu qanunu hakim hökmü elan edənədək pozmur. Birmənalı olaraq bütün hökmlər əvvəlki instansiyaların qərarlarını qüvvədə saxlayır. Bundan sonra hay-həşir başlayır. Əslində, bura gələnlər nəticəni öncədən bilirlər, ancaq yenə də ümidlidirlər. Ümidlərinin dəfnini hakimin qırıq-qırıq səslə oxuduğu hökm-fatihədən sonraya saxlayırlar. Xeyli yol qət edib gələnlərin ah-naləsini, qarğışlarını eşitməsinlər deyə, hakim “qüvvədə qalır” sözünü deyən kimi arxa otağa yüyürürlər. Ağlayan kim, ah-naləsi ərşə qalxan kim, qarğış edən kim…\nİnsanların üzlərində təbəssüm, azca gülüş bir neçə dəqiqəyə yoxa çıxır. Bu, məhkəmənin sona çatmasıyla, hakimin çəkici masaya döyəcləməsiylə bitir.\nƏvvəllər məhkəmə salonlarında pəncərələr vardı. İçəridən bayır çox aydın görünürdü. Dustaqlar hakimə qulaq asmadan, göz qırpmadan yoldan şütüyən avtomobillərə, maşınların ötüb keçməsini gözləyən insanlara, onların hərəkətinə baxır, məhkəmənin saatlarla davam etməsini istəyirdilər. Amma burada proseslər həmişə bir neçə dəqiqəlik olub. Pəncərələr açıq olanda iri çinədanlı, qara rəngli göyərçinlər pırıldayıb zala daxil olur, salonda bir-iki dövrə vurandan sonra hakimin başı üzərindən azadlığa can atırmış kimi bayıra uçurdular. Ancaq nədənsə məhkəmə salonlarına sülh rəmzi olan ağ göyərçinlər baş çəkməzdi.\nİllər sonra pəncərələr bağlandı. Bəlkə də günəş şüaları adamların gözünü qamaşdırdığından…\nMəhkəmə binasının yaxınlığında çayxana var. Burada izdiham göz deşir. Kim tez gəlirsə, masanın birini götürüb ətrafını stullarla dövrəyə alır. Oyun yoldaşları gələnə qədər oturub çay içir. Dördkünc stollar insanların kölgəsiylə dəyirmi masa şəklini alan kimi gərgin oyunlar başlayır. İnsanların başı oyunlara elə qarışır ki, yoldan ötən maşınların qulaq deşən səsi belə onları işindən ayıra bilmir. Yalnız məhkəmə önündəkilərin ah-naləsi çay evini bir dəqiqəliyə sükuta qərq edə bilir. Ayaq üstə dayanıb öz növbəsini gözləyənlər bir az irəliyə gedib hay-həşirə, insanların göz yaşlarına tamaşa edib geri qayıdırlar. Onlar üçün məhkəmə binanın önünə toplaşanların qarğışından, ah-naləsindən ibarətdi. Sonra oyun yenə davam edir…


Mədəniyyətimiz gödəldiyi üçün «mədəniyət» sözü qısaldılsın!!! - Ayna.az\nMəncə, Dilçilik İnstitutu təklif etdiyi islahatı belə izah etsəydi, mübahisə yaranmazdı\n“Dünyanın heç bir yerində görünməyib”… “İkinci belə millət tapmazsınız”… “Analoqu yoxdur” kimi ifadələrin əleyhdarıyam. İstər xeyrimizə, istər ziyanımıza. Bu keçəl dünyada görünməmiş, tapılmayan, analoqsuq heç nə qalmayıb. Amma indi, ən azı, sual şəklində təkrarlamağa məcburam:«görəsən, kainatın hansısa bizə məlum olan, ya olmayan nöqtəsində bir əsrdə dörd dəfə əlifbasını dəyişmiş başqa bir xalq yaşayırmı? «Dörd dəfə» deyəndə, mən yerli-dibli qrafika dəyişikliyini nəzərdə tuturam, aradakı modifikasiyaları saymıram.\nAxı hər şeyin məntiqi var! Bütün hadisələr qanunauyğunluqlar əsasında baş verir. Hətta təsadüflər də qanunauyğunluqlara tabedir: onlar olmasa – nəyin təbii, nəyin təsadüfi olduğunu necə müəyyənləşdirəcəkdik?\nBəs onda niyə belə olur? – özüm-özümə bir daha eyni sualı verirəm. Niyə beş-on ildən bir dilçilərimiz dingildəyir? Gah əlifbamızı, gah da hərflərimizi, sözlərimizi dəyişməyi təklif edirlər? Özü də, inkişafın nəticəsi kimi yeni sözlər yaratmağı, alınma ifadələrin qarşılığını tapmağı yox, məhz köhnə sözlərin yazılışını dəyişməyi vacib sayırlar!!! İlahi, dilin, dil elminin inkişafı haqqında təsəvvür yaratmaq üçün bundan da yanlış yol seçmək olarmı? Beş il əvvəl akademiyanın Dilçilik institutu «ə»-dən, «ü»-dən, «ö»-dən, «ı»-dan şikayət edirdi:«elə hərflərimiz var ki, onları xaricdə başa düşə bilmirlər». İnstitutun direktoru milləti inandırırdı ki, «hərf – simvolik xarakter daşıyır, onu dəyişməklə dilə xələl yetirmərik!» Təzə direktor əsas problemi onlarda yox, qoşa «ss» ilə qoşa «yy»-da görür. Əla tapıntıdır! Hər cümlədə iki-üç hərfə qənaət etməklə, gör ömrümüz boyu nə qədər boş-boş artıq söz danışıb-yaza bilərik! Ancaq «əbədiyyəti» qısaltmaqla, «mədəniyyəti» gödəltməklə dilimizimi uzadırıq??? Kimin yanında? Hansı həyat zərurəti, hansı böyük ehtiyac bizim elmi axtarışlarımızın və islahatlarımızın ağzını sonu dalana dirənən bu yola salır?\nMən, doğrudan da, işin məntiqini, məsələnin məğzini tutmaq, prosesin kökünü görmək istəyirəm! Və orada – kökdə! – gözümə dəyənlərdən qorxuya düşürəm. Birdən-birə anlayıram ki, iqtisadiyyatmızda, siyasətimizdə, mədəniyyətimizdə, elmimizdə, mediamızda nə baş verirsə, dilçiliyimizdə də eyni xaotik proses gedir.\nBizim, deyəsən, başımız xarab olub… Bəlkə də, çoxdan… Gürcülər, ermənilər özlərinə əlifba yaradıb onu güclü kənar təzyiqlərdən qoruyan vaxtlardan. Ona görə də kənar təzyiq hiss etməyəndə öz əlimiz dinc durmur, sözlərlə oynayırıq, qaşınmayan yerdən hərf çıxardırıq. Nədənsə, gürcü-erməni alimlərini narahat etmir ki, onların üst-üstə yetmişdən çox hərfinin heç birini xaricilər başa düşmürlər. Ya, fransızlar, ingilislər dörd yazılı hərfin yerinə bir səs çıxardıqlarına görə sözlərini «sünnət» eləmirlər.\nAmma bizim beyinlərimiz çönsə də, təbiət dəngəsini itirmir. Təsadüflər yalnız qanunauyğunluqların törəməsi olaraq qalır.\nMəsəl var, bir dəli gölə daş atdı, yüz ağıllı onu çıxarda bilmədi. Niyə? (Yenə bu sual mənə dinclik vermir!) Çünki ağıllılar dərhal daşı unudurlar, onun uçma sürəti, trayektoriyası, gölün səthində doğurduğu dalğaların tezliyi barədə mübahisələrlə başlarını qatirlar.\nMəntiq? Dəlinin atdığı daşı yalnız dəli çıxara bilər!\nOxunma sayı: 1095


Dilarə Baxşıyevanın naxışlı uğur hekayəsi - Zuleykha Jurnalı\nDilarə Baxşıyevanın naxışlı uğur hekayəsi\n9 March, 2015 saat 20:55\n“Simalar” rubrikasının növbəti qonağı istedadlı azərbaycanlı vitraj ustası Dilarə Baxşıyevadır.\nDeyirlər su daşı da yarıb keçər. Dilarəni məhz bu cümlə ilə xarakterizə etmək olar. Tükənməz səbri, çalışqanlılığı və möhkəm iradəsi sayəsində Dilara sevdiyi iş – dizaynla məşğul olur. O, işlərində çeşitli dekorativ bəzəklərə üstünlük verərək uğur qazanır.\nDilarə bu uğurunun sirrini “Zuleykha” oxuyucuları ilə belə bölüşdü:\n“Bu işə olan marağım “Özün düzəlt” jurnalını oxumağımla başladı. İlk hazırladığım bilərziyin “mükəmməldən” uzaq olmasına baxmayaraq, anamın davamlı dəstəyi və motivasiyası sayəsində ruhdan düşməyərək yaradıcı cəhdlərimə davam etdim. Bir müddət sonra, hazırladığım kolye, çanta, suvenir kimi daha mürəkkəb və zövqlü məhsullar, nəinki tanışlar arasında, həm də mağazalarda belə məhşurlaşdı, hətta əl işlərim Hollandiya və Fransa kimi xarici ölkələrdə böyük maraq dairəsinə çevrildi. Əlbəttə ki, bu hadisələr məni daha da ruhlandıraraq dizayner kimi formalaşmama yardımcı oldu.\n“Sonralar isə yaradıcılığıma ” Mari Art – True Pleasure ” şüarı altında davam etdim. Mari Art mənim sevdiyim və oxuyaraq ilhamlandığım alman yazıçısı E. M. Remarkın adı ilə bağlıdır, “True Pleasure” isə onun özünə aiddir. Düşünürəm ki, insan gərək sevdiyi işdən zövq alsın və nəticəyə baxıb həmişə sevinsin. Bunun üçün də “True pleasure” yaradıcılığımın əsas devizinə çevrilib.\nHal-hazırda mən təkcə öz sənətimin ustası yox, həm də vitraj ustası kimi də (şüşələrdə əl işləri) fəaliyyət göstərirəm. Ənənəvi armudu stəkanları və digər məhsulları vitraj boyaları ilə məharətlə və zövqlə bəzəyərək boyayıram.\nVaxtikən incəsənət bölməsini seçmədiyimə görə heyfslənsəm də, həkimlik sənətimi atıb dizaynerliklə məşğul olduğuma görə peşman deyiləm. Heç vaxt heç nə üçün gec olmadığını düşünürəm. Həmişə arzularımın arxasınca gedir və onları həyata keçirməyə çalışıram.”


GünAz TV: Ötən günlərdə təhlükəsizlik qüvvələri tərəfindən Sulduz şəhərində saxlanılan güney azərbaycanlı fəal Təbriz Ettelaat İdarəsinin təcridxanasına aparılıb.\nBu barədə Təbriz İnqilab Məhkəməsinin 16-cı şöbəsi, Sulduzun İnqilab Məhkəməsinə məktub göndərərək azərbaycanlı fəalın saxlanılaraq təhlükəsizlik qüvvələrinin nəzarəti altında Təbriz məhkəməsinə (dadsəra) göndərilməsini istəyib.\nTəbriz məhkəməsinin Səccad Şəhirinin saxlanması ilə bağlı hökmü üzə çıxdıqdan sonra azərbaycanlı fəalın hansı ittiham üzrə saxlandığı məlum olub. Hökmdə fəalın ““GAMAC” (Güney Azərbaycanın müstəqil zümrəsi) bölücü qruplaşmasına üzv olmaq”da şübhəli bilindiyi qeyd olunub.\nXatırldaq ki, İran Konstitusiyasının 32-ci maddəsinə əsasən kimsənin saxlanması üçün onun nədə şübhəli bilindiyi və ittihama əsas verən dəlillər yazılı şəkildə şübhəli bilinən şəxsə elan olunmalıdır. Bu əsasda azərbaycanlı fəalın saxlanması qanunsuz sayılır.\nBundan əlavə, saxlanma hökmündə fəalın GAMAC Təşkilatında üzv olmaqda şübhəli bilindiyi qeyd olunub. Mötərizənin içində GAMAC Təşkilatı, “Güney Azərbaycanın müstəqil zümrəsi” adı ilə təqdim olunub. Halbuki, bu iki qurumun bir-birindən fərqli olduğu və fərqli nizamnamələrə malik olduqları hər kəsə aydındır.\nSəccad Şəhiri yanvarın 16-ı günorta saatlarında Sulduz şəhərində yaşadığı evin yaxınlığında mülki geyimli şəxslər tərəfindən saxlanılıb.\nAdını çəkdiyimiz fəal bundan əvvəl də Azərbaycan türk millətinin demokratik və milli hüquqları uğrunda apardığı mədəni mübarizəyə görə dəfələrlə təhlükəsizlik qüvvələri tərəfindən saxlanılıb və müxtəlif təzyiqlərə məruz qalıb.\nSulduz Təbriz Ettelaat İnqilab Məhkəməsi saxlanma hökmü Səccad Şəhiri GAMAC üzvü ittiham şübhəli güney azərbaycanlı fəal


Ölkədə cərimələmə yarışı gedir – Aqil Abbas yazır... - Digər məqalələr - Azərbaycan - Xəbərlər, Azərbaycan xəbərləri, Dünya xəbərləri, Pandemia xəbərləri, Məqalələr, Məlumatlar və Qeydlər\nÖlkədə cərimələmə yarışı gedir – Aqil Abbas yazır...\nKulis.az yazıçı, millət vəkili Aqil Abbasın “Sosializm yarışı başladı” yazısını təqdim edir.\nKeçmişdə sosializm yarışı deyilən bir anlam vardı. Özü də bu yarış bütün sahələri əhatə edirdi, xüsusilə də kənd təsərrüfatı və sənaye müəssisələri arasında.\nRayonda kolxozlararası, respublikada rayonlararası, ittifaqda da respublikalararası. Yarışın qalibləri də həm keçici Qırmızı Bayraqla, həm də hədiyyələr və pulla mükafatlandırılırdı. Yarışlarda daha böyük nailiyyətlər qazanmış fərdi şəxslərə də avtomobil bağışlanırdı.\nİctimaiyyət də bu yarışı maraqla izləyirdi. Və həm də Məhsul bayramları keçirilərdi.\nİndi belə yarışlar nə rayonlar üzrə keçirilir, nə də respublika üzrə. İttifaq da ki day yoxdu.\nAmma biz yarışmağa öyrənmişik. İndi ölkədə başqa bir yarış geniş vüsət alıb. Bu da «Kim daha çox cərimə elətdirər» yarışıdı. Müxtəlif nazirliklər, müxtəlif komitələr, müxtəlif təşkilatlar… Cərimə eləyən təşkilatların sayı cərimə olunanlardan çoxdu.\nEl dilində desək, dəllək müştəridən çoxdu.\nQurban olduğumuz hökumət də elə yüksək cərimələr tətbiq edir ki!\nMəsələn, maska taxmamağa görə 200 manat. Ölkədə də minimum əmək haqqı 250 manatdı. Bu cəriməni tətbiq edənlər deyə bilər ki, canı çıxsın, maskasını taxsın. Amma onu da fikirləşmirlər ki, bəzi insanlar var ki, onlar maskanı taxanda canı çıxır, yəni müəyyən xəstəlikləri var, havaları çatmır. Məcbur olur maskasını bir balaca aşağı endirir. Vəssalam ey, 200 manat. Canın çıxsın, tap ver.\nGecə saat 12-dən sonra kafe və restoranlar işləməməlidir. Çox gözəl. Amma bəzən müştəri bir beş-on dəqiqə gecikir. Həmin obyektin sahibinin də qanı getdi, müştərinin də yeyib-içdiyi burnundan tökülür. Deməli, virus gecə saat 12-dək yatır, bir dəqiqə keçən kimi hücuma keçir?!\nKomediyadı ey, başdan-ayağa. Avtobusda ağız-ağıza getmək olar, metroda yox. 40 kv.metrlik avtobusda 60 adam ağız-ağıza gedə bilər, amma 2000 kv.metrilk bir şadlıq sarayında 50 adam bir yerdə çörək yeyə bilməz.\n40 kv.metrlik avtobusda 60 adam ağız-ağıza gedə bilər, amma 35 minlik stadionda 300 adam müxtəlif sektorlarda bir-birilərindən 50 metr aralı oturub futbola baxa bilməz.\nNöşün? Nöşün ki, Ümumdünya Səhiyyə Təşkilatı və onun Azərbaycandakı filialı Operativ Qərargah belə istəyir.\nGözəllik salonunda müştəri maskasızdı, cərimələ!\nHamamlar fəaliyyət göstərə bilməz. Belə getsə, Bakı şəhər əhalisinin yarısı pandemiyadan sonra kirə çıxacaq. Hamının evində ki hamam yoxdu? İbtidai icma quruluşundakı kimi gərək çəlləkdə çiməsən.\nKeçmişdə bir “oboxeyis” vardı, indi maşallah, on-on beş “oboxeyis” var.\nBəli, nazirliklər, komitələr və müxtəlif təşkilatlar arasında Cərimə yarışı gedir. Görək, bu sosializm yarışının qalibi axırda kim olacaq?\nMəlumat ünvanı (URL) kulis.az/news/36610\nMəlumat ID-si: 514\nƏlavə edilib: 16-02-2021\nRedaktə edilib: 16-02-2021\nBitmə tarixi: 16-02-2022\nKateqoriyalar: Digər məqalələr\n18-04-2021Digər məqalələrMəqalələrBöyük Britaniya\n29-01-2021Digər məqalələrMəqalələrÖlkəyə bağlı olmayan\nSərfəli qiymətlərlə Antalyada 5 ulduzlu otellərdə İSTİRAHƏT\n“Şər atır, onu Allaha tapşırıram” - Kərimdən arvadının iddialarına cavab\nSemaşko-ya da yeni direktor təyin edilib\nAzərbaycanda deputatların vaksinasiyasına başlanılıb


Sabah istehsal olunacaq yumurta "OBA" marketdə bu gün satışa çıxarılıb - FOTOFAKT - Azturk Fm\nSabah istehsal olunacaq yumurta "OBA" marketdə bu gün satışa çıxarılıb - FOTOFAKT\n"OBA" marketlər şəbəkəsində üzərində istehsal tarixi 15.03.19-cu il göstərilmiş yumurtalar martın 14-də satışa çıxarılıb. Bu barədə BAKU.WS-ə İsmayıl Tağıyev adlı oxucumuz məlumat verib. Onun sözləri...\n"OBA" marketlər şəbəkəsində üzərində istehsal tarixi 15.03.19-cu il göstərilmiş yumurtalar martın 14-də satışa çıxarılıb.\nBu barədə BAKU.WS-ə İsmayıl Tağıyev adlı oxucumuz məlumat verib. Onun sözlərinə görə, həmin yumurtaları Yasamal rayonunda (Kaktus restoranının yaxınlığında) yerləşən Oba marketdən alıb. Üzərindəki istehsal tarixi isə evdə diqqətini cəlb edib.\n"OBA" marketlər şəbəkəsinin ictimaiyyətlə əlaqələr üzrə mütəxəssisi Elvin Babayev bunun texniki səhv olduğunu bildirib. O qeyd edib ki, sabah bununla bağlı istehsalçı şirkətdən izahat tələb olunacaq və ətraflı məlumat yayılacaq.


Pakistan prezidenti: “Azərbaycan ordusunu tam təchiz etməyə hazırıq” | 24saat\nPakistan prezidenti: “Azərbaycan ordusunu tam təchiz etməyə hazırıq”\nAzərbaycan baş nazirinin birinci müavini Yaqub Eyyubovun başçılıq etdiyi nümayəndə heyəti Pakistanın Kəraçi şəhərində keçirilən “İDEAS-2016” müdafiə sərgisində iştirak edib.\nAzərbaycanın Pakistandakı səfirliyinin mətbuat xidmətindən APA-ya verilən məlumata görə, Azərbaycan nümayəndə heyəti müdafiə sərgisinin açılış mərasiminə qatılıb, müxtəlif ölkələrin stendləri və sərgilənən müdafiə sənayesi məhsullarına baxış keçirib.BUNLARA DA BAXIN\nSəfər çərçivəsində Pakistan prezidenti Məmnun Hüseyn Y. Eyyubovu qəbul edib. Baş nazirinin birinci müavini Azərbaycan prezidentinin Pakistanla əlaqələrə xüsusi önəm verdiyini, Pakistanın Azərbaycan üçün dost və qardaş ölkə olduğunu qeyd edib.\nY. Eyyubov beynəlxalq məsələlərdə hər iki ölkənin bir-birini daim dəstəklədiyini vurğulayaraq, Pakistanın hər zaman Dağlıq Qarabağ məsələsində Azərbaycanın yanında olması, Azərbaycan torpaqlarını işğal etdiyi üçün Ermənistanı bir dövlət kimi tanımaması Azərbaycan dövləti və xalqı tərəfindən daim yüksək qiymətləndirildiyini qeyd edib. O, Azərbaycanın da hər zaman Pakistanın yanında olduğunu, Kəşmir məsələsinin BMT-nin TŞ-nın qəbul edilmiş qətnamələri əsasında tezliklə həll olunmasının tərəfdarı olduğunu diqqətə çatdırıb. Azərbaycanın Pakistanla daha da istiləşən münasibətlərindən söhbət açan baş nazirin birinci müavini Pakistanla iqtisadi əlaqələrin daha da artırılması istiqamətində aparılan işlərdən, sərgidə iştirakından, əldə olunan razılıqlar haqqında məlumat verib, digər sahələrdə olduğu kimi Azərbaycanın Pakistanla müdafiə sənayesi, hərbi-texniki sahədə də əməkdaşlığının bundan sonrada davam edəcəyini bildirib. Y. Eyyubov Azərbaycan prezidentinin Pakistan prezidentinə ünvanladığı məktubu M. Hüseynə təqdim edib.\tM. Hüseyn isə Azərbaycan prezidenti ilə yaxın dostluq əlaqələrinin olduğunu, Azərbaycana yüksək səviyyədə həyata keçirilmiş rəsmi səfərini xoş təəssüratlarla xatırlayıb, Pakistanın hər zaman Dağlıq Qarabağ məsələsində Azərbaycanın yanında olduğunu, Azərbaycan torpaqlarını işğal etdiyi üçün Ermənistanı bir dövlət kimi tanımadığını və bu dəstəyin daim davam edəcəyini qeyd edib. Pakistan prezidenti Azərbaycan-Pakistan səmimi dövlətlərarası əlaqələrin, iki xalq arasında mövcud olan qardaşlıq münasibətlərin ən yüksək səviyyədə olduğunu qeyd edərək, möhkəm siyasi münasibətlərlə yanaşı iqtisadi, ticarət və digər əlaqələrin inkişafında Pakistanın da maraqlı olduğunu bildirib. Pakistanın iqtisadi potensialı, idxal və ixrac imkanları haqqında söhbət açan prezident ölkəsinin Azərbaycan ordusunu tam təchiz etməyə hazır olduğunu diqqətə çatdırıb. M. Hüseyn Azərbaycan prezidenti İlham Əliyevin və Azərbaycanın birinci xanımı Mehriban Əliyevanın Pakistana səfərini gözlədiklərini və bu səfərin də ikitərəfli əlaqələrə xüsusi töhfə verəcəyini bildirib.\nGörüşdə Azərbaycan müdafiə sənayesi naziri Yavər Camalov və Azərbaycanın Pakistandakı səfiri Əli Əlizadə iştirak ediblər. Y. Eyyubov səfər çərçivəsində digər rəsmi şəxslərlə də görüşlər keçirib.\nTaleh Bağırovun Avropa Məhkəməsinə şikayəti yoxa çıxdı


"Moskva Türkiyəyə vasitəçilik təklif edəcək, çünki Rusiya başqa bir ölkənin səmimiliyinə inanmır" -\nVladimir Zelenskinin Anakarada qəbulu zamanı Rəcəb tayyib Ərdoğanın Ukrayna haqqında dedikləri azmış kimi Ərdoğanın Krımla bağlı konfransa dəvəti qəbul etməsi Rusiya-Türkiyə münasibətlərini zədələyə bilərmi? Savaş açıq müstəviyə keçsə Ankara NATO-numu, ona düşmən olan Rusiyanımı dəstəkləməli, yoxsa ikinci dünya savaşında olduğu kimi neytral qalmalıdır?\nModerator.az bu suallarla politoloq Qafar çaxmaqlıya müraciət edərək onun fikirlərini öyrənib:\n“Türkiyə elə bir dövlətdir ki, bütün dövrlərdə dik duruşu ilə dünyaya örnək olub. Osmanlı zamanında da belə olub. Birinci Dünya müharibəsinə girməsi də alman gəmilərinin Türk bayrağı altında bir təxribatı nəticəsində baş vermişdi. İkinci Dünya müharibəsi dövründə Türkiyə Atatürkün müəyyən etdiyi diplomatiya sayəsində tərəfsiz qaldı. Onu müharibənin içinə çəkə bilmədilər. İndi də Türkiyəni hansısa tərəfə çəkmək mümkün deyil. Ukrayna ilə bağlı türk dövlətçiliyinin gərəkdirdiyi mövqeyi ortadadır. Krımın Rusiya tərəfindən ilhaqı baş verən gündən Türkiyə bu durumu dəyərləndirib və Rusiya ilə hansı münasibətləri olmasından asılı olmayaraq Ukraynanın ərazi bütövlüyünü dəstəkləyib. Krım tatarlarının haqlı davasına sahib çıxıb.\nÖtən gün Ukrayna prezidenti Zelenski ilə başkan Ərdoğanın görüşündə də bu mövqe bir daha sərgiləndi. Mən şəxsən başqa bir yanaşma olacağını gözləmirdim. Türkiyə Rusiya ilə Ukrayna arasında yaşanan bu gərginliyi aradan qaldıracaq yeganə ölkədir, heç bir maraq güdmədən, Türkiyə məsələyə ölüm və qanın durdurulması prizmasından baxır. Zelenski də elə buna görə gəlmişdi. Görüşdə Ukrayna prezidentinin Türkiyəyə ümid yeri kimi baxdığını müşahidə etməmək mümkün deyidi. Rusiyaya Ərdoğanın qaşıdakı Krım konfransı ilə bağlı səfərinə də məhz bu prizmadan baxılmalıdır. Kreml onu Ukrayna məsələsində tutduğu mövqeyə görə qınaya və ya bu prinsipial duruşuna görə Türkiyəyə etiraz edə bilməz. Çünki Türkiyənin siyasi duruşu beynəlxalq prinsiplərə əsaslanır.\nVə son gün içərisində Rusiyadan Türkiyəyə qarşı rəsmi bir etiraz görmədim. İndiki halda əslində Rusiyanın Türkiyəyə çox böyük ehtiyacı var. Rusiya da, Ukraynanın özü də əslində bu gərginliyin müharibə müstəvisinə keçməsini istəmirlər. Və Türkiyənin verəcəyi təklif onların ürəyincə olacaq. Türkiyə açıq şəkildə bəyan etdi ki, məsələ danışıqlar yolu ilə həll edilməlidir. Mən gözləyirəm ki, Kreml Türkiyəyə vasitəçilik təklif etsin. Belə də olacaq. Çünki Rusiya indiki durumda başqa bir ölkənin səmimiliyinə inanmır. Həm də Rusiya ilə Türkiyə arasında bir neçə yerdə, o cümlədən Azərbaycanda münaqişələrdə əməkdaşlıq təcrübəsi yaranıb. Krımla bağlı düzənlənəcək konfransda da Türkiyənin sərgiləyəcəyi siyasət hər hansı ittifaqın (o cümlədən NATO-nun ) iradəsi ilə olması mümkün deyil.\nSanmıram ki, Ukrayna – Rusiya gərginliyi açıq müharibə həddinə geçsin. Burada bir təhrik var. Ona da inanmıram ki, açıq müharibə durumunda ABŞ Ukraynanı axıradık müdafiə etsin. 2008 Gürcüstan örnəyi var meydanda. Açıq müharibə mümkün deyil. Sadəcə olaq bölgədə güc nümayişi, gövdə göstərisi var… Müharibə heç bir tərəfdən arzu olunan variant deyil. Ən azından ona görə ki, Avropa Birliyi ölkələri də, yəni həm də NATO-ya daxil olan Fransa, Almaniya, İtaliya kimi ölkələr müharibənin onların iqtisadi maraqlarına zərbə olacağından buna getməzlər. NATO yalnız ABŞ- dan ibarət deyil, Rusiya sevilməsə də bu quruma üzv olan Slavyan ölkələri qulaqlarının dibində dağıdıcı müharibənin olmasını və onun dalğalarının öz ölkələrinə sıçramasını istəməzlər. Türkiyə isə bu münaqişə ilə bağlı NATO-nun hansı mövqeyinin olmasından asılı olmayaraq müstəqil hərbi siyasətini yürütmüşdür. Bölgədə Türkiyəsiz heç bir məsələnin həll edilməyəcəyi gerçəyi var və bununla ABŞ-da, Rusiya da və başqa ölklər də hesablaşmalıdır. Krım və Donbas krizisində bu gün deyilsə də, yaxın gələcəkdə Türkiyənin əsas söz sahibi olacağına əminəm”.\n“Bala diktator koronavirusun qorxusundan yeraltı bunkerdən çıxmır…”


Tramp neftin qiymətinin uçuzlaşması üzrə proqramın icrasına başladı – Nələr olacaq?\n16 August 2018 - 10:32\nTramp neftin qiymətinin uçuzlaşması üzrə proqramın icrasına başladı –Nələr olacaq?\nABŞ prezidenti Donald Tramp neftin qiymətinin uçuzlaşması üzrə proqramın icrasına başlayıb.\nBunu “Vesti Ekonomika” yazıb.\nNəşrin məlumatına görə, əvvəlcə D.Tramp OPEC-ə daxil olan ölkələrin hərəkətlərini tənqid edib və onlardan dərhal neftin qiymətini aşağı salmağı tələb edib. Bununla paralel olaraq, ABŞ Konqresində neft bazarının kartel manipulyasiyasına görə mühakimə etməyə imkan verəcək qanun layihəsinin işlənib hazırlanmasına başlanılıb.\nBildirilib ki, bu, təcrübədə aşağıdakı kimi reallaşacaq: ABŞ OPEC və OPEC+ ilə bağlı dövlət şirkətlərinə qarşı sanksiyalar tətbiq edəcək. Bunun ardından göstərilən təşkilatlarla əməkdaşlığı dayandırmayanlara qarşı sanksiyaların ikinci mərhələsi başlayacaq.\nBu addımlar Səudiyyə Ərəbistanı üçün neft hasilatını artımağa və neft bazarında vəziyyətin sabitləşdirilməsi üzrə Rusiya ilə razılaşmanı qismən rədd etməyə kifayət edib. Səudiyyə Ərəbistanı istehsal həcmini son 4 ildə rekord səviyyəyə qədər artırıb və son iki ayda bazara çıxardığı neft məhsullarının qiymətini bir qayda olaraq, azaldıb.\nQeyd edək ki, həmçinin ABŞ-ın neft tədarükünün həcmi də artıb. Ötən həftə ABŞ-ın xarici ölkələrdən idxal etdiyi neftin miqdarı sutkada 8 milyon bareldən 9,1 milyon barelə qədər yüksəlib. Bu, sutkalıq ixracını 1/3 dəfə – 1,24 milyon berelə qədər artıran Səudiyyə Ərəbistanının sayəsində baş verib/Report.


fətullah gülən adıyla həbs sözaltı sözlük\n1. Diktator öz xalqına zülm də edə bilər, süründürə də bilər, amma heç vaxt başqasının ayağına verməz. Bizimki "izviniçi ərdoğan"ın yanında bir sınır, Putinin yanında bir sınır, şapalaq gürcü siyasətçilər də buna sözünü yedizdirib yola salır. Ölkəsin də qoyur al-verə. Yəni bu heç diktator da deyil, başqa şeydi.\n15.08.2016 14:53, Troçkist\n2. Sıralarına nidaçı elgiz qəhrəman da qoşulmuşdur.\n15.08.2016 16:54, BakirFikir\n3. Sıralarına bir yenisi daha nihad hüseyni də qoşdular. Nihad hüseyn az öncə şəhərin mərkəzi küçəsində tutularaq 9cu bölməyə aparılıb.\nedit: facebookda anlaşılmazlıq səbəbiylə tutulduğunu,aydınlaşdırılıb sərbəst buraxıldığını bildirmiş axcp fəalı.\n23.08.2016 19:41, BakirFikir\n4. #226064 osturağ məlumatdı.qanunsuz çəkiliş etdiyi üçün aparmışdılar.izahat yazdı çıxdı.\n24.08.2016 01:45, tommydarwinson\n5. Lənətə gəlmişin adı da bəd olur. Hara gedilsə onun əliylə vəzifə alanlar görünür. Ancaq artıq onun adı qara ləkə kimi hallanır. Bunda da böyük türk xalqının əməyi böyükdür.\n24.08.2016 16:44, Kerim Aliyev\n6. bir vaxtlar evdən narkotik çıxmasıyla edilən həbslərin yeni variantıdır. kimi tutdurmaq istəsən evinə gizlicə gülənin şəklini qoy və polisə məlumat ver. vəssəlam.\n24.08.2016 17:25, görünməzəl\n7. gündüz ağayev-in məsələyə yumoristik münasibəti href="https://www.facebook.com/gunduzartist/photos/a.669167789818897.1073741828.141912312544450/1161929783876026/?type=3&theater" target="_blank" class="sonses" rel="nofollow">www.facebook.com/gunduzartist/photos/a.669167789818897.1073741828.141912312544450/1161929783876026/?type=3&theater karikatura\n24.08.2016 20:00, Zadeh


Lent.az | IKT - “Google Maps”də Günəş sistemi planetlərinin də şəkilləri olacaq\n17 Oktyabr 2017 / 16:32\n“Google Maps”də Günəş sistemi planetlərinin də şəkilləri olacaq\n“Google Maps” əlavəsində Günəş sisteminin görüntüləri yaradılıb.\nİKT.lent.az-ın “Regnum” agentliyinə istinadən xəbərinə görə, bu barədə şirkətin bloqunda məlumat dərc edilib.\nİstifadəçilər planetlərə və Günəş sisteminin peyklərinə orada qeyd edilən topoqrafik obyektlərlə birgə baxa bilərlər. Qeyd edilir ki, bu işdə 1997-ci ildə fəzaya buraxılan “Kassini” zondundan alınmış şəkillərdən istifadə edilib.\n“Öz missiyası zamanı “Kassini” yarım milyona yaxın şəkil çəkib. Bu şəkillər alimlərə ilk dəfə uzaq dünyaları tanımağa imkan verib. Hazırda siz də bu yerlərdə ola biləcəksiniz, planet və peyklərə səfər edə biləcəksiniz”, - deyə müraciətdə bildirilir.\nÜmumilikdə yenilənmədə 16 fəza cismi mövcuddur. Yer planetindən başqa, Merkuri, Venera və Mars planetlərinə, həmçinin kiçik Plutona, Yupiterin və Saturnun peyklərinə də baxmaq mümkündür.


“Atletiko”nu bir zənglə tərk edən bakılı: Anam həmişə deyir ki, yəqin azərbaycanlı olduğuna görə mənə oxşamısan - LAYİHƏ - Korner.az\n“Atletiko”nu bir zənglə tərk edən bakılı: Anam həmişə deyir ki, yəqin azərbaycanlı olduğuna görə mənə oxşamısan – LAYİHƏ\n21.02.2017 , 08:30\nSportfm.az və Korner.az saytlarının "Nefçi” – 80: ağ və qara tarix” layihəsi çərçivəsində altıncı yazısı\nMüstəqillik dönəmində "Neftçi”nin legioner həyatı yaşayan ilk futbolçusu kimi tarixə düşmüş Dmitri Kramarenko ilə müsahibənin ikinci hissəsi.\nMüsahibənin əvvəlini bu linkdə oxuya bilərsiniz: http://korner.az/v3/xeber/38131/\nOnun bu cəmiyyətə, bu ölkəyə münasibətini qəbul edə bilmirdim\n– Millidən söz düşmüşkən, nadir insansınız ki, Berti Foqtsun işini hələ burda olanda tənqid edirdiniz. Hətta Rusiya mətbuatına o vaxt açıqlama vermişdiniz ki, "Foqtsdan heç nə gözləmirəm…” Bu, həmin vaxtlar idi ki, siz hələ futbolçu karyeranızı bitirməmişdiniz və az, hətta cüzi də olsa, yığmaya çağırılmaq şansınız var idi. Bu açıqlamalarla həmin şansın da üstündən xətt çəkdiyinizi düşünmürdünüzmü?\n– Məni tanıyanlar yaxşı bilirlər, həmişə öz şəxsi fikrimi demişəm və heç vaxt da çəkinməmişəm. Milliyə Şahin Diniyev təyin olunandan sonra yığmaya çağırılmadım. Diniyevdən sonra Foqts gəldi. Futbolçu kimi qazandığı uğurlar var, hörmətlə yanaşıram, amma onun məşqçi kimi işi xoşuma gəlmirdi. Davranışlarını bəyənmirdim. Burda yaşaya-yaşaya, burda işləyə-işləyə insanlara necə münasibət göstərirdi? Çox pis! Yeri gəlmişkən, eyni halla yenə qarşılaşıram. Məsələn, Qriqorçukun da bəzi hərəkətləri xoşuma gəlmir. Nə isə, biz indi Foqtsdan danışırıq, Qriqorçuku bir kənara qoyaq. Onun haqqında danışmayacağam. Bəlkə də o vaxt yığmada oynayan uşaqlara da təsir edirdi Bertinin münasibəti. Hərçənd, indi onun dövründə millidə oynayanlardan bəziləri deyirlər ki, Foqts komandanın səviyyəsini qaldırdı. Mən belə düşünmürəm.\nBaxın, Rövnəq müəllim AFFA-ya prezident seçiləndən sonra millinin oyunlarından əvvəl komanda ilə görüşürdü və deyirdi ki, uşaqlar, bu oyunu udsanız, filan qədər mükafat verəcəyik. Bu da futbolçular üçün əlavə stimul olurdu. İndi durub kiminsə Foqts komandaya filan taktikanı gətirdi, filan şey qazandırdı deməsi absurddur. Hə, nizam-intizam məsələsində yenilik eləmiş ola bilər – səhər yeməyinə gecikənlərin cərimələnməsi kimi – ancaq mənim üçün onun bu cəmiyyətə, bu ölkəyə münasibəti önəmlidir. Necə münasibət bəslədiyini isə hamımız görürdük.\n– Əslində, müsahibə sizin karyeranızla bağlı olmalıdır bütövlükdə, ancaq milli komandadan söz düşdüyü üçün bu sualı verdim. Sizin 2000-ci illərin əvvəllərində, daha dəqiq desək, 2002-ci ildə karyeranızı İspaniyada davam etdirmək şansınız da olub. Madrid "Atletiko”suna baxışa da getmişdiniz. Özü də komandanın ovaxtkı baş məşqçisi Luis Araqonesin dəvəti ilə getmişdiniz. Ancaq son anda yenidən Rusiyaya qayıtdınız. Nə baş verdi, ispanlarla niyə anlaşa bilmədiniz?\n– Bu dəvət elə bir vaxtda gəldi ki, "Dinamo”da böyük dəyişiklər aparılırdı. Nələrin baş verdiyi tam yadımda da deyil, əslində…\nMüqavilənin detallarının dəqiqləşdirildiyi ərəfədə Qazzayev Rusiyadan zəng etdi\n– Xatırlada bilərəm. Komanda sizə qədər bir qapıçısını Vasili Xomutovskini transferə çıxarmışdı. Kiyev "Dinamo”sundan Aleksandr Filimonovu gətirmək istəyirdilər, ancaq bu sevdaları baş tutmamışdı. "Zenit”dən Dmitri Borodini baxışa çağırmaqları isə səbrinizi daşırmışdı və klubun qapıçılarla bağlı siyasətinə etiraz əlaməti olaraq komandanı tərk etmək qərarına gəlmişdiniz….\n– Hə, bax bunlar baş verirdi və elə həmin günlərdə karyeramı İspaniyada davam etdirmək imkanım yaranmışdı. Təklifi tanıdığım bir agent – Vladimir Beniaşvili irəli sürmüşdü. O da bakılıdır. İspaniyada onların evində qonaq idim. Dedi ki, burda oynamağın üçün imkan var. Mənim o vaxt yaşım çox idi – 29 yaşım var idi. Dedi ki, sənin üçün yaxşı şansdır, gəl yoxlayaq. Razılaşdım. Klubun prezidenti ilə də, baş məşqçi ilə də tanış oldum. Dedilər ki, bilirik, Azərbaycan millisinin qapısını qoruyursan, Rusiyada yaxşı karyeran olub, sənə şans veririk, buyur, özünü göstər. Nəticədə məni ikinci komandada yoxladılar. Əslində, ikinci komanda da birinci komandadan qətiyyən geri qalmırdı (gülür). Hardasa 2 həftə məşq etdim. Sonda ikinci komanda transferim üçün müqavilə təklif etdilər və dedilər ki, baxacağıq, özünü tam doğrultsan, gələcəkdə əsas komandada oynamaq imkanı da yaradacağıq. Mənim üçün elə də fərqi yox idi, birinci komandadır, yoxsa ikinci. Əsas o idi ki, İspaniya çempionatında oynayacaqdım.\nMüqavilənin detallarının dəqiqləşdirildiyi ərəfədə Valeri Qazzayev(Rusiyanın əməkdar məşqçisi – red.) Rusiyadan zəng etdi. SSKA-da işləyirdi onda və ikinci qapıçı problemi yaşayırdı. Əsas qapıçısı sonradan avtomobil qəzasına düşərək ömürlük əlil qalan Veniamin Mandrıkin idi. Qazzayev dedi ki, komandada sənin kimi təcrübəli qapıçıya ehtiyacım var, gəl, sənin üçün hər cür şərait yaradılacaq. Açığı, onun dəvəti qarşısında düşünmədən qərarımı verdim, əşyalarımı toplayıb dərhal Moskvaya uçdum. İspaniya çempionatında oynamaq çox maraqlı olardı. İki həftə onların komandasında məşqlərə çıxdım, akademiyalarını, uşaq futbol məktəblərini, işə yanaşma tərzlərini, futbola münasibətlərini gördüm. O iki həftə ərzində gördüklərimi, yaşadıqlarımı sözlə ifadə etmək çətindir. Hər şey fantastik idi.\n– O cür fantastik şəraiti Rusiyaya dəyişməyə peşman olmadınız?\n– Düzünü desəm, yox, peşman olmadım. Ümumiyətlə, həyatda heç bir qərarıma görə peşman olmamağa çalışmışam. Karyeramda o qədər şeylər olub, o qədər səhvlər buraxmışam, çətinliklərlə qarşılaşmışam, ağır zədələr yaşamışam, dörd dəfə ağır əməliyyatlar keçirmişəm və s. Çətin qərarlar qəbul etmişəm, amma təəssüflənmirəm. Hə, karyeram daha yaxşı ola bilərdi, ancaq nə olubsa, olub artıq. Həyatda hər şey ola bilər, gərək hər şeyə hazır olasan. Həyatımdan razıyam. Əsas odur ki, davamçım var – Lalə Kramarenko. Hərçənd, Azərbaycan yığma komandasında çıxış etmir. Ancaq bu artıq başqa hekayədir (gülür).\n– Niyə çağırmırlar milliyə?\n– Əslində, burada başlayıb gimnastikaya. Ancaq iş elə gətirdi ki, biz Moskvaya gedəndə onu məşhur gimnast Əminə Zaripova ilə tanış etdim. Zaripovanı çoxdan tanıyıram. Lalənin çıxışını bəyəndi və dedi ki, qoy burada qalsın. Bakıdakı məşqçiləri Nurlana Əlizadə və Natalya Nərimanova qızıma çox şey öyrətmişdi.\nO ki qaldı niyə Azərbaycan millisinə çağırılmamasına, bilirsiniz, indi yığmamızın baş məşqçisi bolqardır(Mariana Vasilyeva – red.). Rusiyaya aparmamışdan əvvəl ona təklif etmişdim Laləni. Ancaq "hələ tezdir”, "mənim bəyəndiyim qızlar daha yaxşıdır” kimi sözlər deyib qəbul etməmişdi. Kim bilir, bəlkə nə vaxtsa çağırılacaq (gülür).\nƏlizadə, bu saat səni öldürəcəyəm\n– Əlbəttə, bu müsahibədə sizi Azərbaycana, Azərbaycan futboluna bəxş edən atanız haqqında danışmamaq günah olar. Stajlı azarkeşlərdən eşitmişəm ki, Sergey Kramarenko sizinlə müqayisədə çox emosional olub. Məsələn, meydanda dava düşən kimi əlcəklərini çıxarıb "hadisə” yerinə qaçırmış. Siz isə bu mənada ona oxşamamısınız, deyəsən…\n– Əslində, məndə də tez özündən çıxmaq xasiyyəti var. Atamdan keçib. Amma o, tam başqa insan idi. Sırf idman hirsi olan adam idi atam. Mən çox şeydə anama oxşamışam. Anam həmişə deyir ki, yəqin azərbaycanlı olduğuma görə mənə oxşamısan. Mən də cavab verirəm ki, niyə qürrələnirsən, atam səndən daha çox azərbaycanlı idi, hətta Azərbaycan dilində də səndən daha yaxşı danışırdı (gülür).\nAtamın xarakteri ilə mənim xarakterim tam fərqlidir. O, heç vaxt məğlub olmağı sevmirdi, bacarmırdı, çox prinsipial idi. Məşqlərdən sonra stadiondan hamıdan sonra çıxırdı. İstəyir yağış yağsın, istəyir qar – heç bir hava şəraiti ona mane olmurdu. Anamla nərd oynaması isə başqa aləm idi. Anam onu mars edəndə hirsindən dəli olurdu, deyirdi ki, Əlizadə, bu saat səni öldürəcəyəm (gülür). Yəni hətta nərddə də uduzmağı sevmirdi.\n– Həyatınızın ən önəmli qərarlarından biri də yəqin ki, İslam dinini qəbul etməyiniz olub və mən bilən, müsəlman adınız Əlidir. Səhv etmirəm?\n– Yox, səhv etmirsiniz, Əli adını seçmişəm. Bu qərarı 2005-ci ildə Tərlan Əhmədov və əvvəllər "Neftçi”də həkim işləmiş Rəhim Məhərrəmovla birlikdə verdik. Mən dedim ki, babamın adı Adildir, onun adını da götürə bilərəm. Molla ilə danışdıq, o da dedi ki, fərqi yoxdur, iki-üç ad götürə bilərsən. Öz adımı da saxladım. Doğrudur, bu yaşda bir iş üçün çətin oldu (sünnəti nəzərdə tutur – red.), ancaq hər şey normal keçdi (gülür). Bu hadisə 2005-ci il sentyabrın 12-də oldu. Pasportda doğum günüm 12 sentyabr yazılıb, ancaq əslində 12 yanvarda dünyaya gəlmişəm. İndi mənim iki doğum günüm var, hər il hər iki tarixi qeyd edirəm (gülür).\n11 futbolçusundan 9-u legioner olan məşqçi haqqında "ölkə futbolunun səviyyəsini qaldırır” demək olarmı?!\n– Son sualım "Kramarenko məktəbin davamçısı Azərbaycanda varmı?” olacaq və davamında əlavə etmək istədiyiniz sözünüz olacaqsa, buyurun…\n– Hazırda elə qapıçı var. Bizim veteran qapıçımız Elxan Həsənovun oğludur – Teymuraz. 10 yaşı var, amma fiziki göstəriciləri, boyu çox əladır. İnanıram ki, yaxşı qapıçı olacaq. Mən Şehiç, Bezotosnı və s. kimi artıq formalaşmış qapıçılarla da işləyə bilərəm, amma mənə 8-10 yaşlı uşaqlarla çalışmaq, onlara nəsə öyrətmək daha xoşdur.\nO ki qaldı müsahibəyə əlavəyə… Doğrudur, bayaq Roman Qriqorçuk haqqında danışmayacağımı demişdim, ancaq deməyi özümə borc bildiyim sözlər var. Tam səmimi deyirəm, o adamın az qala Azərbaycanın əməkdar məşqçisi səviyyəsinə qaldırılmasını qəbul edə bilmirəm. Adamın komandası çempionatı üçüncü yerdə bitirir, gör onun haqqında nə deyirlər: ölkə futbolunun səviyyəsini qaldırır. Qrup mərhələsinin oyunlarında heyətdəki 11 futbolçusundan 9-u legioner olan məşqçi haqqında "ölkə futbolunun səviyyəsini qaldırır” demək olarmı?!\nMəsələn, demək olardı ki, Tale Heydərov son 5 il ərzində "Qəbələ” üçün böyük işlər görüb, infrastruktur yaradıb və Qriqorçuka yaxşı oyunçular alması üçün pul ayırıb. Bunu başa düşərəm və doğru olan da məhz bu cür ifadə tərzidir. Yoxsa ki heyətdə 9-10 legioner oynadan adamın ölkə futboluna xidmət etməsindən danışmaq… Bilmirəm, bəlkə də mən səhv edirəm. Açığı, Azərbaycan çempionatı o qədər də güclü deyil ki, burda üçüncü yeri tutmaq qəhrəmanlıq sayılsın. Hə, Avropa Liqasının qrup mərhələsinə yüksəldilər, əhsən! Ancaq bunu yerli oyunçularlamı etdi Qriqorçuk? Hə, bu bizim bəlamızdır ki, keyfiyyətli avrokuboklarda oynada biləcəyimiz yerli futbolçumuz yox səviyyəsindədir, yetişdirə bilmirik.\nSonda müsahibə üçün müraciətinizə görə sizə minnətdarlığımı bildirirəm, çox xoş söhbət oldu. Açığı, müsahibə verməyi xoşlamıram. Ancaq digər tərəfdən də fikirləşirəm ki, biz danışmadıqca, mətbuatdan qaçdıqca futbola yad adamlar gündəmdə daha çox olur, daha çox danışırlar. Ona görə də baxıram ki, danışmaq bəzən işimizin mühüm hissəsinə çevrilir (gülür).\nAFFA “Qarabağ” və “Qəbələ”ni cərimələdi


Analizlər xarici ölkələrə necə göndərilir? » Elmed Tibb Mərkəzi\n14-May-2019, 14:35 6\nAzərbaycanda bir çox tibb müəssisəsi və laboratoriyaların vətəndaşlardan götürülən analizləri daha dəqiq nəticələrinin alınması üçün xaricdəki nüfuzlu xəstəxanalara göndərdiyi hər kəsə məlumdur.\nBəs xarici ölkəyə göndərilən analizlərin cavablarının dəqiqliyinə təminat verilirmi? Analizlərin ölkədən xaricə göndərilməsi hansı şəraitdə həyata keçirilir?\nVətəndaşlara bu xidməti təklif edən laboratoriyalardan birinin, Mərkəzi Neftçilər Xəstəxanasının Laboratoriyasının müdiri, biokimya üzrə mütəxəssis Eldar Əliyevin sözlərinə görə, analizlərin xaricə göndərilməsi prosesi bir neçə istiqamətdə baş tutur. Öncə analizin konkret istiqaməti müəyyən edilir. Bunun ardınca isə göndəriləcəyi ölkə müəyyənləşdirilir. Əgər göndərilən qan analizidirsə, 24 saat ərzində xaricdəki tibb müəssisəsinə çatdırılır.\nHəkim bildirir ki, analiz nümunələri xaricə buz içərisində göndərilir. Göndərilmə zamanı dəyişən temperatur da nəzərə alınır. Əvvəlcədən müəyyən edilir ki, analizin çatdırılacağı ölkədə temperatur neçə dərəcədə olacaq və buna uyğun hesablamalar aparılır.\nE. Əliyev deyir ki, hansı analizin bir sutka ərzində, hansının isə daha çox gözlədilə biləcəyi əvvəlcədən bəlli olduğu üçün analizə göndərilən qanın və ya digər nümunənin keyfiyyətini itirməsi mümkün deyil. Həkimin sözlərinə görə, onlar analizləri əsasən Türkiyəyə göndərirlər, lakin həmin analizlərin nəticələri Türkiyədən ABŞ və ya başqa bir üçüncü ölkəyə də göndərilə bilər. Bütün bu proseslər isə müqavilə əsasında həyata keçirilir.\nMütəxəssis əmin edir ki, analizlərin nəticələrinin qarışdırılmaması, keyfiyyətinin təmin olunması və s. kimi prosedurların hamısına xüsusi nəzarət edilir və bütün bunlar imzalanmış müqavilələrdə əksini tapır.


Qarabağ problemində “Kazan formulu” – Ruslar real danışıqlar mesajı verirlər – Xural qəzeti\nQarabağ problemində “Kazan formulu” – Ruslar real danışıqlar mesajı verirlər\nQarabağ münaqişəsi zonasında 4 günlük müharibədən sonra sülh danışıqlarının hansı məcrada inkişaf edəcəyi indi ən çox müzakirə mövzusudur.\nƏsas sual da budur ki, Güney Qafqazın üzücü konfliktinin həllində, nəhayət, çoxdan gözlənilən sıçrayış olacaqmı?\nRusiyalı tanınmış politoloq, prezident Vladimir Putinin etibarlı şəxslərindən (danışmanlarından) sayılan Sergey Markov birinci qisim analitiklərdəndir. Onun sözlərinə görə, son hərbi eskalasiyanın ardınca, yaxın həftələrdə Qarabağa dair real danışıqlar başlayacaq.\n“ATƏT-in Minsk Qrupu Dmitri Medvedyevin prezidentliyi dövründə əldə olunmuş ”Kazan formulu” üzrə müvəqqəti tarixi kompromisə çıxmaq üçün Ermənistana və yaxud Azərbaycana, daha çox isə Ermənistana təzyiq edəcək. O zaman Bakı və İrəvandan bu varianta yekun razılıq almaq mümkün olmamışdı” – ekspert bildirib.\nDağlıq Qarabağın statusunun necə olacağına gəlincə, politoloq deyib:\n“Bu məsələ kifayət qədər uzaq tarixə saxlanacaq. Bundan əlavə, sənədlərdə bu və ya başqa şəkildə vurğulanır ki, Dağlıq Qarabağ beynəlxalq birlik tərəfindən Azərbaycan ərazisi kimi tanınır. Kazan formulu sözün həqiqi mınasında Minsk Qrupu tərəfindən zorla irəli aparılacaq. Özü də təzyiqlərin böyük hissəsi Ermənistan rəhbərliyinə olacaq. Ona görə də həm Ermənistan rəhbərliyi, həm də Azərbaycan rəhbərliyi vətənpərvər ritorika ilə ruhlanmış vətəndaşlarına sübut eləməli olacaqlar ki, hər iki tərəfdən güzəşt olan bu kompromis, hər halda, onun ölkəsinə sərfəlidir. Daha çox da bunu Ermənistan rəhbərliyi öz vətəndaşlarına sübut eləməlidir”.\nRusiya prezidentinin sözçüsü situasiyanın müvəqqəti anlaşmanın əldə olunmasına çox yaxın olduğunu söyləyib:\n“Bu – bir yandan yüz minlərlə azərbaycanlının öz doğma yurduna qayıtmasına, digər yandan, Ermənistan iqtisadiyyatının sərbəst inkişafına imkan yaradardı”.\nEkspert İrəvanın Moskvaya Azərbaycana silah satmamaqla bağlı çağırışlarını əhəmiyyətsiz sayıb. Onun qənaətincə, əgər Rusiya Azərbaycana silah satmasa, Bakı, sadəcə, onu başqa tədarükçülərdən alacaq. “Ötən iki ildə Kreml Ermənistana 200 milyon dollar dəyərində silah bağışlayıb, Azərbaycana isə 4 milyard dollarlıq silah satıb. Bu, regionda hərbi qruplaşmanı gücləndirir və müharibəni mümkün edir, amma başqa yandan, hər iki tərəfə silah verilməsi Moskvanın Bakı və İrəvanla strateji tərəfdaşlıq əlaqələrini möhkəmlədir” – əlavə edib politoloq.\n“İndiki situasiyada Qarabağda sülhməramlı qüvvələr yerləşdirilə bilməz. Ona görə ki, Azərbaycan öz ərazi bütövlüyünü bərpa etmək üçün mübarizə aparır və buna çox yaxındır”.\nSabiq dövlət müşaviri əmindir ki, Rusiya sülhməramlılar adı altında Dağlıq Qarabağda öz hərbi bazasını yaratmaq istəyir:\n“Bu, böyük tarixi qələbədir” – Rövnəq Abdullayev sevinir


Avropa Liqası, birinci təsnifat mərhələsi, ilk oyun "Olimpiya" Beltsı (Moldova) 0 – 0 “Xəzər Lənkəran” – Bosman.az\nAvropa Liqası, birinci təsnifat mərhələsi, ilk oyun “Olimpiya” Beltsı (Moldova) 0 – 0 “Xəzər Lənkəran” (Azərbaycan)\nKomandamız dünən səfərdə avroliqanın ilk təsnifat mərhələsinin ilk oyununa bu heyətlə çıxdı:\nBu oyunun reportajı ilə bağlı azarkeşlərimizdə hədsiz narahatçılığın olmasına baxmayaraq, “Sports.md” saytına təşəkkür etməyə dəyər. Çünki bu reportajla bağlı Azərbaycanın hər hansı bir telekanalı və ya klubumuzun səy göstərməməsi azarkeşlərimizdə narazılıq yaratmışdı. Amma bu boşluğu moldovolıların hesabına doldura bildik.\nİnsafən komandamız bu oyunda pis təsir bağışlamadı. Qol epizodları yaratsalar belə bundan lazımınca istifadə olunmadı. Fikrimizcə, komandamızın yay təlim-məşq prosesini, həmçinin transfer siyasəti ilə bağlı işlərin normal səviyyədə olmamasının nəticəsi olaraq, “Xəzər Lənkəran” bu səfər matçından qələbə ilə dönə biləcəyi halda bu mümkün olmadı.\nBelə ki, E. Oparanın və Z. Ramazanovun bu məsul oyunöncəsi komandaya cəmi üç gün əvvəl qoşulması başadüşülən deyil. Məhz belə çatmamazlıqlar və belə heyətlə bu alınan nəticəni normal hesab etmək olar. Qeyd etdiyimiz kimi, transfer dönəmindən yararlana bilməyən klubumuz belə gedərsə, “Olimpiya” səddini Lənkəranda keçməyi bacara biləcəyi təqdirdə, ikinci təsnifat mərhələsində Buxarest “Dinamo”su qarşısında aciz qalacağını indidən göz önünə gətirmək olar.\nBu nə doğma və həmişə iddialı olan “Xəzər Lənkəran” klubuna və nə də onun çoxminli, çılğın azarkeşlərinə yaraşan hal deyil. Oyundan sonra baş məşq çimiz A. Mircavadovun dediklərinə bir daha qulaq assaq bəzi məqamlar hər bir xəzərsevəri narahat etməyə bilməz: -” Oyun elə də maraqlı olmasa da, gərgin keçdi. Bu hesab bizə sərf etsə də, cavab oyununda diqqətli olmalıyıq. Qol vəziyyətlərimiz də oldu, lakin onlardan yararlana bilmədik. Bu oyuna lazımi şəkildə hazırlaşa bilməmişdik. Yəni bütün futbolçular eyni vaxtda toplanışda olmadı. Məsələn, Opara, Ramazanov yalnız üç gün məşq etmişdi. Rəqib bir real qol vəziyyəti yaratdı ki, onda da mərkəz müdafiəçilərimiz anlaşa bilməmişdi. “Olimpiya”nın 9-nömrəli oyunçusu xoşuma gəldi. Cavab oyunu tam fərqli taktika üzərində qurulacaq. Oyunçu alınmamasına gəlincə, bu sualı rəhbərliyə verin. “Olimpiya” “Şerif” qədər güclü komanda olmasa da, hər halda, meydanda yetərincə çox hərəkət edirdi. Ümumilikdə pis komanda deyil.”


Təyyarə qəzasında həlak olanların sayı 41-ə çatdı – SİYAHI – SumqayitXeber.Com\nMay 06, 08:53 • 731\nMoskvanın “Şeremetevo” hava limanında baş verimiş təyyarə qəzasında həlak olan sərnişinlərin sayı 41 nəfərə çatıb.\nONA-nın Moskva bürosunun verdiyi məlumata görə, bu barədə Rusiya İstintaq Komitəsi məlumat yayıb.\nİstintaqa təqdim edilən son məlumata görə, qəzadan 37 nəfər sağ qalıb.\nSərnişinlərdən 28 nəfərinin taleyi barədə heç bir açıqlama verilmir. Həlak olan 13 sərnişinin yanmış cəsədləri isə təyyarənin arxa hissəsində – alovun alışdığı salonda aşkarlanıb.\nTəyyarədə olan sərnişinlərin siyahısını təqdim edirik:\nÃÂÃÂ¿ÃÂÃÂ±ÃÂ»ÃÂ¸ÃÂºÃÂ¾ÃÂ²ÃÂ°ÃÂ½ ÃÂÃÂ¿ÃÂ¸ÃÂÃÂ¾ÃÂº ÃÂ²ÃÂÃÂµÃÂ\nÃÂ¿ÃÂ°ÃÂÃÂÃÂ°ÃÂ¶ÃÂ¸ÃÂÃÂ¾ÃÂ² ÃÂ·ÃÂ°ÃÂ³ÃÂ¾ÃÂÃÂµÃÂ²ÃÂÃÂµÃÂ³ÃÂ¾ÃÂÃÂ ÃÂ² ÃÂ«ÃÂ¨ÃÂµÃÂÃÂµÃÂ¼ÃÂµÃÂÃÂÃÂµÃÂ²ÃÂ¾ÃÂ» ÃÂÃÂ°ÃÂ¼ÃÂ¾ÃÂ»ÃÂµÃÂÃÂ°\n“Sheremetevo” hava limanından qalxandan 28 dəqiqə sonra məcburi eniş edən “Sukhoi Superjet 100” sərnişin təyyarəsinin yanması nəticəsində son məlumatlara görə, 13 nəfər həlak olub, 6 nəfər yaralanıb.\nONA-nın tass.ru-ya istinadən verdiyi xəbərə görə, bu barədə Rusiya Səhiyyə Nazirliyi məlumat yayıb.\nHadisə ilə bağlı yaradılmış İstintaq Komitəsi tərəfindən təyyarədə 73 sərnişin və 5 ekipaj üzvü olduğu açıqlansa da, digərlərinin taleyi barədə heç bir məlumat verilməyib.\nXatırladaq ki, Sheremetevo hava limanında təcili eniş edən “Aeroflot”a məxsus təyyarə Moskvadan Murmanska uçurmuş.\nHadisə ilə bağlı Rusiya Federasiyası Cinayət Məcəlləsinin 263-cü (“Yol hərəkəti təhlükəsizliyi və hava nəqliyyatı ilə bağlı qaydaların pozulması, iki və daha çox şəxsin səhlənkarlığı ilə nəticələnməsi”) maddəsilə cinayət işi başlanılıb.\n1 həftə öncə 664\n1 həftə öncə 630\n3 həftə öncə 465


İran ABŞ kəşfiyyatına nüvə sirlərini verdiyi iddia edilən casusu edama məhkum edib\nİranın Ədliyyə Nazirliyinin sözçüsü Qulamhüseyin İsmaili\nİranın Ali Məhkəməsi çərşənbə axşamı Mərkəzi Kəşfiyyat Agentliyinə casusluqda ittiham olunan bir iranlının edam hökmünü təsdiqləyib. Dövlət mediasında onun İslam Respublikasının nüvə proqramı ilə əlaqədar məlumatları Amerikaya ötürdüyü iddia edilib.\nİranın Ədliyyə Nazirliyinin sözçüsü Qulamhüseyin İsmaili casus olduğu iddia edilən şəxsin Əmir Rəhimpur olduğunu və onun yaxın zamanda edam ediləcəyini bildirib. İsmaili Rəhimpurun nədə günahlandırıldığı, ya da onun yaşı və kimliyi barədə bir söz deməyib.\nDövlət İRNA xəbər agentliyinin verdiyi məlumata görə, Rəhimpur İranın nüvə proqramı ilə bağlı məlumatları bölüşmək üçün Mərkəzi Kəşfiyyat Agentliyindən pul aldığı iddia edilir.\n"Kəşfiyyat agentliyi ilə əlaqə saxladığı müddətdə o, İranın nüvə proqramı ilə bağlı bəzi məlumatları Amerika agentliyinə çatdırmağa çalışaraq, böyük məbləğdə pul alırdı", İRNA-nın məlumatında bildirilir. "Rəhimpurun kimliyi müəyyən edildi, o mühakimə olunaraq, edama məhkum edildi və bu yaxınlarda ölkənin Ali Məhkəməsi hökmü təsdiqlədi və İnşallah o tezliklə cəzalandırılacaq", məlumatda deyilir.\nMərkəzi Kəşfiyyat Agentliyinə müraciət edilsə də, agentlik məsələ ilə bağlı şərh verməyib.\nİsmaili Mərkəzi Kəşfiyyat Agentliyi üçün casusluq etdiyi iddia edilən daha iki nəfərin hər birinə 15 il həbs cəzası verildiyini deyib.


Daşkəsəndə 20 yaşlı gənc bıçaqlanıb – XəbərAl.Az\nDaşkəsən rayonunda 20 yaşlı gənc bıçaqlanıb.\nXəbərAl.az-ın məlumatına görə, hadisə Quşçu kəndi ərazisində qeydə alınıb.\nBelə ki, rayon sakini, 1999-cu il təvəllüdlü Eltun Həsənov tanışı tərəfindən bıçaqlanıb. O, yaxınları tərəfindən xəstəxanaya aparılıb.\nHadisənin başvermə səbəbləri hələ ki məlum deyil.


Valgosocks : Ayaqları Gözəlləşdirməyə nail olmaq üçün ən güclü Valgosocks?\n5.1/10 9:19 Titus Benson\nAyaqları sağlam tutmaqda əsl sir kimi, Valgosocks nəhayət göstərdi. Etibarlı istifadəçilərin çox müsbət təcrübəsi məhsulun daim artan məşhurluğunu izah edir.\nDigər test nəticələri üçün şəbəkə ətrafında baxaraq, tez Valgosocks estetik və sağlamlıq vasitəsi Valgosocks ki, təəssürat verir. Düzəlişli faktlara sahib olmaq üçün bu məqalədə müşayiət olunan hadisələr, istifadə və dozaj baxımından nəzərə alınmaq üçün hər şeyi nəzərdən keçirə bilərsiniz.\nValgosocks nə öyrətmək lazımdır?\nİstehsalçı şirkəti Valgosocks estetik olaraq ayaqları almaq üçün istehsal edir. Daha kiçik istəklər üçün indi və sonra vasitəni istifadə edin. Böyük ehtiraslar üçün, həm də daimi istifadə edilə bilər. Müvafiq müştəri fikirlərini online oxuyarsa, bu problemin vasitəsi çox inandırıcı görünür. Beləliklə, burada Valgosocks haqqında bütün müvafiq məlumatları bir yerə Valgosocks istərdik.\nBu sahədə geniş məlumat təchizatçı tərəfindən sübut edilməlidir.\nBu praktik təcrübədən istifadə etmək üçün daha sürətli irəliləyəcəksiniz.\nHər halda, tərəddüd etmədən istifadə edə biləcəyiniz təbii maddələr əsasında bir məhsul alırsınız.\nBu vasitə xüsusi olaraq vəzifə üçün nəzərdə tutulmuşdur - belə bir şey həqiqətən heç vaxt belə bir şey yaşamırsınız, çünki marketoloqların böyük əksəriyyəti patent istifadəsi kimi dəyərləndirilə bilən resurslardan istifadə edirlər.\nVə nəticədə bu, əsas maddələrin çox az miqdarda daxil edilməsinə gətirib çıxarır ki, bu da istifadənin ümumi vaxt itkisinə çevrilməsinə səbəb olur.\nBundan əlavə, Valgosocks istehsal şirkəti məhsulun özünü satır, beləliklə, çox ucuzdur.\nValgosocks hər bir Valgosocks bu Valgosocks odaklanıyoruz:\nBuna baxmayaraq, əgər bu cür bir məhsul qrupunun agenti bu effektiv tərkib hissəsini kifayət qədər dozada yoxdursa, yaxşı istifadə etmir.\nXoşbəxtlikdən, Valgosocks müştərilər Valgosocks heç narahat Valgosocks - əksinə: bu maddələr tədqiqat üçün olduqca çox Valgosocks.\nValgosocks maddi Valgosocks :\nTamamilə üzvi maddələr və ya komponentlər optimal uyğunluq və yumşaq istifadə təmin edir\nHəkimin həkimdən heç bir dərman reseptini tələb etməmələri, xüsusilə məhsulun sayğacdan alınması və internetdə əlverişli şərtlərdə asanlıqla alınması\nPaket və ünvana sadə və tamamilə heç bir şey yoxdur - buna uyğun olaraq İnternetdə sifariş verin və özünüzü saxlayın, orada nə alacaqsınız\nMəhsulun təsiri ingredientlərin ekstravaqant qarşılıqlı təsiriylə az sürpriz kimi gəlir.\nSizin orqanizmin çox mürəkkəb biologiyasından faydalanır ki, onsuz da mövcud prosesləri istifadə edir. %% Titan Gel ilə müqayisə etsəniz, bu təsir edicidir.\nƏslində, insan orqanizmində ayaqlarınızı estetik olaraq saxlamaq üçün hər şey var və bu proseslərin gedərək alınmasıdır.\nYumruğa görə, aşağıdakı təsirlər indi də ruhlandırır:\nBunlar Valgosocks ilə mümkün olan tədqiq edilmiş təsirlərdir. Lakin, istehlakçıya bağlı olaraq, tapıntıların daha sıx və ya daha yumşaq ola biləcəyini bilmək lazımdır. Yalnız fərdi sübut etibarlılığı gətirə bilər!\nKimsə mütləq vasitəsi istifadə edə bilmir?\nBu bir perspektivin bu məhsulu istifadə etməməkdən çəkinməsi lazım olduğunu ifadə edən şərtlər:\nOnlar vəziyyətin vəziyyəti haqqında heç bir şey dəyişdirmək istəmirlər.\nBurada qeyd olunan bu nöqtələrdə özünüzü tapa bilməyəcəyinizə inanıram. Bunun üçün və çox şey etməyə hazırsınız. Probleminizi həll etmək vaxtıdır!\nBunu cəhd etmək istəyirsinizsə, yadda saxlayın: Bu hazırlıq bu problem üçün böyük bir rahatlıqdır.\nHal-hazırda bir yerdə məhsulun xüsusiyyətlərini gözləyirsiniz?\nValgosocks fərdi aktiv maddələr tərəfindən dəstəklənən sistematik proseslərə əsaslanır.\nOnlarla rəqib Valgosocks fərqli olaraq Valgosocks bədənimizlə vahid olaraq əməkdaşlıq edir. Bu da əsasən qeyri-mövcud yan təsirləri sübut edir.\nAmma əminəm! Fiziki dəyişikliklər həssasdır və bu zaman üçün aşağı istiqamətli bir tendensiya ola bilər, həm də adi rahatlıq da ola bilər - bu sonradan keçən bir yan təsirdir.\nValgosocks istifadə haqqında bəzi faydalı faktlar\nMəhsul istehsalçının ətraflı təsviri və məhsulun funksionallığı sayəsində məhsul istehlakçı tərəfindən hər zaman və digər tətbiqlərsiz diqqətlə istifadə edilə bilər.\nBu sadə uyğun ölçülü məhsullar, eləcə də məhsulun sadə tətbiqi, gündəlik həyatın birləşdirilməsini çox sadələşdirir.\nEdə bilən sənədlərə baxaraq, məqaləni tətbiq etmək və uğur qazanmaq üçün vacib olan şeyi başa düşür.\nYenidən bir daha məhsul ilk dəfə istifadə edildikdən sonra artıq görünür və bir neçə həftə müddətində istehsalçıya görə daha kiçik uğurlar əldə edilə bilər.\nMüştərilər bir neçə aydan bir neçə il sonra təkrarlanan mərhələdə istehlak edildiyi dərmana razıdırlar.\nBuna görə müştərilərə çox sürətli nəticələr verən son dərəcə böyük bir təsir göstərməsi çox yaxşı bir plan deyil. İstifadəçidən asılı olaraq, son nəticələr ortaya çıxması da bir müddət davam edir.\nDigər Valgosocks nəticələri\nƏsasən, yalnız yaxşı xahiş olmadan vasitələr olan müştəri baxırsınız. Əlbəttə ki, daha az müvəffəqiyyəti bildirən digər fikirlər var, amma əsasən reaksiyalar çox yaxşıdır.\nValgosocks ilə test Valgosocks - istehsalçının əlverişli promosyonlarından istifadə etdiyiniz müddətdə - ağıllı bir Valgosocks. Black Mask müqayisəyə də baxın.\nAraşdırmalarım boyunca tapa biləcəyi müxtəlif nəticələrə əlavə olaraq:\nValgosocks qənaətbəxş nəticələr verir\nMəqalə haqqında edilən təcrübələr təəccüblü düzdür. Mövcud maddələr üçün həblər, pastalar və müxtəlif əlavələr şəklində mövcud bazarın ildir monitorinqi aparırıq, artıq bir çox araşdırma apardıq və bizi də sındırdıq. Valgosocks iddiasında olduğu kimi bu cür təsdiqləsə də, nadir hallarda araşdırmalar Valgosocks.\nayaqların sağlamlığını qoruyarkən, çarəsiz işi bacara bilər\nBu məhsul haqqında qısa rəyim\nYaxşı mənada istifadəçi fikirlərinin diqqətli quruluşundan istehsalçı tərəfindən açıqlanan təsirlərə qədər.\nHətta sadə istifadə ən böyük plus, belə ki, çox vaxt sərf etməyin.\nBizim yekun nəticəyə görə deyilir: Satınalma ödənilir. Əgər dünyagörüşümüz sizi ehtiyatdan Valgosocks, Valgosocks əlavə etmə Valgosocks yaxşı olardı ki, həqiqətən, Valgosocks optimal qiymətə sifariş edə bilərsiniz.\nMəhsulun bütün səbəblərini nəzərə alan perspektivli bir müştəri, şübhəsiz ki, fondların bütün səviyyələrdə inandırıcı olduğunu etiraf etməlidir.\nMənim fikrimcə cəhdi yaxşı bir fikirdir. Ayaqların sağlamlığı sahəsində çoxsaylı cəhdlər və xəyal qırıqlığı aradan qaldırıldıqdan sonra nəticəyə gəldim: Məhsul bu sahədə son vasitədir.\nBaşlamadan əvvəl əhəmiyyətli qeyd ilə başlayın:\nYuxarıda qeyd edildiyi kimi, ümid verici məhsulları təqlid edən şübhəli üçüncü tərəf tədarükçüləri qarşısında məhsulu satın alarkən hər zaman ehtiyatla istifadə etməlisiniz.\nNəzərdən keçirildiyi təqdirdə, lazımsız komponentlərdən, kritik maddələrdən və maddələr satın alındıqdan sonra qiymətdən artıq qiymətlərdən qorunacaqsınız, yalnız sizə aşağıda təqdim edilmiş və son təklif təklifi ilə təqdim edə bilərik.\nDiqqətli olun: şübhəli provayderlərdən bir agent sifariş etmək hər zaman risklidir, buna görə də ümumiyyətlə yaxşı bir fikir deyil. Valgosocks istehsalçısının online mağazasında sərbəst, təmkinli və Valgosocks sifariş verə bilərsiniz.\nVerilmiş və mütləq təhlükəsiz veb saytlarımızı tərəddüd etmədən istifadə etməlisiniz.\nMümkün qədər böyük bir paketi satın almaq lazımdır, lakin bu şəkildə Avroları xilas edəcək və sayısız təkrar sifarişlərdən qaçınacaqsınız. Davamlı müalicə ən perspektivli olduğu üçün bu prinsip özünü bu kateqoriyadan çıxardı.\nValgosocks məhsulunu indi yoxlayın


✺ slaqbaum / barrier satilir✺055 245 89 79 ✺\n✺ Slaqbaum / barrier satilir✺055 245 89 79 ✺ Avtomotik manee – slaqbaum muessiselerde, neqliyyatin gedis-gelisi olan erazilerde, avtoparklarda genis istifade olunur. Italiya, Chin, Turkiye, Belarusiya, Rusiya istehsali olan slaqbaumlar tehlukesizlik ucun ideal vasitedir. Ozel, ictimai ve diger erazilerde girisi mehdudlasdirmaq ucun en yaxsi secimdir.Slaqbaumlar en muasir teleblere cavab veren pesekar tehlukesizlik avadanligidir. Slaqbaumlarin biometrika ile (kart ve ya barmaq izi ile kecid) ahengi xususi tehlukesizlik sistemi yaradacaq. Alpha Security sirketinde (nezaret kameralari, turniket, slaqbaum, domofon, barmaq izi kecid sistemi, kartla kecid sistemi, uzle tanima kecid sistemi, bollard, ID kartlar, kartlar uzerine cap isi, metaldetektor, dolab ucun kilid, road blocker, electron sira gozleme ve s.). Tehlukesizlik avadanliqlarina yazili zemanet verilir. Bu muddetde texniki servis pulsuzdur. Azerbaycanin butun bolgelerinden sifarisler qebul olunur. ☎ (055) 245 89 79 Elnare R. ✉ [email protected]


Genel « Ferhadoglu\nGözəl Bayramlı: Parlamentin buraxılmasını bundan sonra da tələb edəcəyik\nPosted November 20th, 2012 at 9:40 pm (UTC+4)\nAzərbaycan Xalq Cəbhəsi Partiyası sədrinin müavini Gözəl Bayramlı Amerikanın Səsi radiosuna müsahibəsində müxalifət qüvvələrinin “Parlament buraxılsın!” şüarı ilə bundan sora da etiraz aksiyalarının keçirəcəyini bildirib. Onun fikrincə, keçmiş deputat Gülər Əhmədova sosial şəbəkələrdə yayılan videodakı danışıqlarında parlamentin rüşvətlə formalaşdırıldığını bir daha təsdiq edib. Nərimanov rayon məhkəməsinin keçmiş sədri Ağababa Babayev isə insanları günahı olmadan həbs […]\nTags: AXCP sədrinin müavini, etiraz aksiyası, Gözəl bayramlı, parlament Posted in Genel\nAzərbaycan-ABŞ əməkdaşlığının regionda sülh və təhlükəsizliyin təmin edilməsində rolu\nPosted October 19th, 2012 at 5:02 pm (UTC+4)\nBakıda Azərbaycan Prezidenti yanında Strateji Araşdırmalar Mərkəzi və Azərbaycan-Amerika Gəncləri İctimai Birliyi “Azərbaycan-ABŞ əməkdaşlığının regionda sülh və təhlükəsizliyin təmin edilməsində rolu” mövzusunda beynəlxalq konfrans keçirilib. Konfransda Strateji Araşdırmalar Mərkəzinin direktoru Fərhad Məmmədov, Amerikanın Azərbaycandakı səfirinin müavini Adam Sterlinq, Çapman Universiteti, Qlobal Təhsil Mərkəzinin direktoru Ceyms Koyl, Ankara Universiteti, Avropa Tədqiqatlar Mərkəzinin rəhbəri Çağrı Erhan, Ceymstaun […]\nTags: Amerika-Azərbaycan, beynəlxalq konfrans, Cənubi Qafqaz, Dağlıq Qarabağ münaqişəsi, Əfqanıstan, strateji tərəfdaşlıq, Xəzər regionu Posted in Genel\nAdam Mixnik: İşgəncələr altında yaşamağı sevən millət yoxdur\nPosted October 4th, 2012 at 9:34 pm (UTC+4)\nGürcüstanda keçirilən parlament seçkiləri Qafqazın tarixində yeni dövr açdı. Polşalı tanınmış ictimai xadim, jurnalist və “Həmrəylik” hərəkatının liderlərindən biri Adam Mixnik belə hesab edir. Demokratiyanın əsası hakimiyyətin seçki yolu ilə, zorakılıq və nifrət olmadan dəyişdirilməsinin mümkünlüyündədir və Gürcüstan son parlament seçkilərində buna nail oldu. Bu barədə cənab Mixnik Bakıda Azərbaycan vətəndaş cəmiyyətinin və yaradıcı ziyalıların […]\nTags: Adam Mixnik, dissident, gürcüstan seçkiləri, Polşa ictimai xadimi Posted in Genel\nHökumət qanunsuz tikili probleminin həllinə çalışsa da, qanunsuz evlərin tikintisi davam edir\nPosted September 19th, 2012 at 9:30 pm (UTC+4)\nTuran Agentliyinin iqtisadi məsələlər üzrə eksperti Hafiz Babalı Amerikanın Səsi radiosuna müsahibəsində ölkədəki qanunsuz tikililərlə bağlı yaranmış problemlərdən danışıb. Onun sözlərinə görə, Azərbaycanda 500 minədək qanunsuz tikili var. “Qanunsuz tikililər həm əhali, həm də hökumət üçün böyük problemlər yaradır. Bu tikililər magistral kəmərlərin yaxınlığında, neftli torpaqlarda, neft buruqlarının arasında, dəmiryol, avtomobil yollarının, elektrik xətlərinin təhlükəsizlik […]\nTags: bələdiyyə, Hafiz Babalı, qanunsuz tikililər, torpaq Posted in Genel\nQuba işi məhkəmədə, 24 nəfər ittiham olunur\nPosted August 30th, 2012 at 7:44 pm (UTC+4)\nAvqustun 30-da Quba Rayon Məhkəməsində 1 mart hadisələrinə görə tutulan 9 nəfərin mühakiməsi başlayıb. “Media forum” saytının məlumatına görə işə hakim Etibar Quliyevin sədrliyi ilə baxılır. Məhkəmə qarşısına çıxarılan Yunusov Xəyyam Sahib oğlu, Fayizi Səxavət Ağahüseyn oğlu, Nəcəfi Ələkbər Zülfüqar oğlu, Ələsgərov Niyaməddin Nurəddin oğlu, Məhərrəmov Elgün Nadir oğlu, İlyasov Rəşad Tahir oğlu, Mürşudov Rafiq […]\nTags: məhkəmə, Quba işi, Rauf Həbibov Posted in Genel\nİran narkotikinin rekviyemi və ya narkotik qaçaqmalçılığında korrupsiya\nPosted August 13th, 2012 at 6:25 pm (UTC+4)\nŞuşa rayonu, Xəlifəli kəndində qeydiyyatda olan məcburi köçkün Nisbət Fərhadova Reportyorların Azadlıq və Təhlükəsizliyi İnstitutunun Mətbuat Mərkəzində keçirdiyi mətbuat konfransında İrandan gətirilən 100 kiloqram narkotik maddənin satışı, bununla bağlı həbslər və hüquq-mühafizə orqanlarının əməkdaşlarına verdiyi rüşvət müqabilində ört-basdır işləri və […]\nTags: narkotik, Nisbət Fərhadova Posted in Genel\nDağlıq Qarabağda Suriya erməniləri\nPosted August 7th, 2012 at 6:14 pm (UTC+4)\nTuran Agentliyinin məlumatına görə, Dağlıq Qarabağda Ermənistanın “Daşnaksütyun” Partiyasının yerli nümayəndəliyinin keçirdiyi “dəyirmi masa”da Suriya ermənilərinə yardım məsələsi müzakirə olunub. Müzakirələrdə qeyri-hökumət və ictimai-siyasi təşkilatların nümayəndələri iştirak edib. Ermənistanın “Arminfo” Agentliyinin məlumatına görə isə dəyirmi masada qeyd olunub ki, Qarabağ erməniləri suriyalı ermənilərə yardım göstərməyə və onları qəbul etməyə hazırdır. “Hazırda Suriyadan 5 erməni ailəsi daimi […]\nTags: Dağlıq Qarabağ, Suriya erməniləri Posted in Genel\nMüəllimlər işləyən yoxsullardır\nPosted August 1st, 2012 at 7:35 pm (UTC+4)\nBakıda Azərbaycan Xalq Cəbhəsi Partiyasının (AXCP) Gənclər Təşkilatının təşəbbüsü ilə təhsildə problemlər mövzusunda dinləmə keçirilib. Çıxışların əsas motivi hökumətin təhsil siyasətinin yarıtmaz olması, son testlərdə keçid ballarının 150-yə endirilməsi, büdcədə təhsil və elm xərclərinin azlığı, müəllimlərin və elmi işçilərin əmək haqqının çox aşağı olması olub. Dinləmələrdə iştirak edən ekspertlər və çoxsaylı gənclər təşkilatı hökumətdən təhsil […]\nTags: əmək haqqı, Məhəmməd Talıblı, müəllim, təhsil problemləri Posted in Genel\nŞahin Hacıyev: Azərbaycanda müstəqil jurnalistika təhlükəli peşədir\nPosted July 20th, 2012 at 8:51 pm (UTC+4)\nİyulun 22-də Azərbaycanda Milli Mətbuat Günü qeyd edilir. Nəcəf Nəcəfov Fondunun icraçı direktoru Şahin Hacıyev Amerikanın Səsi radiosuna müsahibəsində ölkədə medianın durumunun ağır olduğunu bildirib. Onun fikrincə, mətbuat azadlığı məsələsi siyasi azadlıqla bağlıdır. “Azərbaycanda mətbuat dördüncü hakimiyyət rolunu oynaya bilmir. Mətbuatın rolu və ictimai həyata təsiri minimum səviyyədədir. Medianın çap etdiyi hətta sensasion material belə […]\nTags: 22 iyin Milli Mətbuat Günü, Nəcəf Nəcəfov Fondu, Şahin Hacıyev Posted in Genel\nPosted July 19th, 2012 at 8:07 pm (UTC+4)\nİyulun 11-də Nəsimi Rayon Məhkəməsinin hakimi Etibar Hüseynov Quba hadisələri ilə bağlı həbsdə olan “Xəyal” televiziyasının icraçı direktoru Vüqar Qonaqov və redaktor Zaur Quliyevin həbs müddətini daha iki ay – sentyabrın 17-dək uzadıb. Vəkil Elçin Sadıqov Amerikanın Səsi radiosuna bildirib ki, iyulun 18-də Bakı Apelyasiya Məhkəməsində jurnalistlərin aşağı instansiya məhkəmənin həbs qərarından şikayətini təmin etməyib. […]\nTags: istintaq, Quba hadisələri, vəkil Elçin Sadıqov, Xəyal televiziyası Posted in Genel\nTapdıq Fərhadoğlu - 1990-cı ildən mətbuat səhifələrində yazıram.\nAzərbaycanın ilk müstəqil qəzetinin yazarlarından olmuşam. Daxili və xarici siyasət, qaynar hadisələr, Ermənistan-Azərbaycan münaqişəsi ilə bağlı çoxsaylı reportajlar və yazıların müəllifiyəm. 10 ildən çoxdur ki, Amerikanın Səsi radiosunun Azərbaycanda müxbiriyəm.\nDağlıq Qarabağ (1)\nƏfqanıstanda təhlükəsizlik (1)


Torpağın qiyməti durmadan bahalaşır\nNüsrət İbrahimov: «2011-ci ildən başlanan qiymət artımı bu gün də davam edir» Rövşən Talıbzadə: «Bazarda canlanma torpağın qiymətinin qalxmasına təsir edir»\nDaşınmaz əmlak bazarında baş verənlər fonunda diqqət cəlb edən məqamlardan biri də torpağın qiymətinin son dövrlərdə sürətlə artmasıdır. "MBA Group" konsaltinq şirkətinin direktoru, iqtisadçı-ekspert Nüsrət İbrahimov torpağın qiymət artımı ilə əlaqədar Mövqe.az-a açıqlamasında bildirib: "Daşınmaz əmlak bazarında 2011-ci ildən başlanan qiymət artımı bu gün də davam edir. Sözsüz ki, bu qiymət artımı daşınmaz əmlak bazarının bir siqmenti olan torpaq bazarında öz təsirini göstərir. Digər tərəfdən, yaz ayları torpaq satışı üçün mövsüm aylar sayılır. Tikinti işləri əsasən yaz-yay aylarında aparılır. Ona görə də torpağa tələbat artıb. Tələb artanda da qiymət artımı olur. Torpağın qiymətinin artdığı zonalar şəhərin 2-ci və 4-cü zonalarıdır. 4-cü zona dedikdə şəhər ətrafı qəsəbələr, 2-ci zona dedikdə isə şəhərin tarixi mərkəzi hesab olunan 1-ci zonanın ətraf əraziləri nəzərdə tutulur. 1-ci və 4-cü zonalarda torpağın qiymətinin artım səbəbi fərdi yaşayış evlərinin tikintisində intensevliyin artması üzündəndirsə, 2-ci zonada bu sadəcə torpaq qıtlığı, biznes mərkəzlərinin, otellərin, iş yerlərinin ümumiyyətlə, qeyri-yaşayış sahələrinin tikintisi ilə bağlıdır. Bazarda qiymət artımı mart ayında başlayır və iyul ayının 20-nə kimi davam edir. Hər il biz bu qiymət artımını müşahidə edirik. Bu da mövsüm ayları ilə əlaqədardır. Torpaq bazarında aprel ayında 3,05 %, ilin əvvəlində isə 5, 49% qiymət artımı müşahidə olunub. Bu gün şəhər üzrə bir sotun qiyməti 19 min 606 ABŞ dolları təşkil edir".\n"Əmlak Bazarı İştirakçıları" İctimai Birliyinin (ƏBİİB) daşınmaz əmlak üzrə eksperti Rövşən Talıbzadə isə qeyd edir: "Torpaq tükənən sərvətdir. Bu baxımdan da torpağın qiyməti artıma doğru gedir. Ümumiyyətlə, bazarın digər seqmentlərində də müşahidə olunan artımlar torpaq bazarına da təsirsiz ötüşə bilməzdi. Məhz bu səbəblərdən də qiymət artımı müşahidə edilir. Torpağın qiymətindəki əsas artım 4-cü zonanın üzərinə düşür. 4-cü zonada torpaq alqı-satqısı intensevlik təşkil edir. 1-ci zonada isə torpaq artıq tükənmək üzrədir, satışda olan torpaq sahələri azlıq təşkil edir. 4-cü zona dedikdə paytaxtdan kənar ərazilər nəzərdə tutulur. Bazarda baş verən aktivlik, həmçinin mövsüm uyğunluğu, tikintidə baş verən canlanma torpağın qiymət artımına səbəb olub. Torpağın qiymət artımında mövsümü amillər də əsas faktordur. Qiymət artımının nə vaxta kimi davam etməsini demək mümkün deyil. Bu insanların maliyyə tələbatları ilə birbaşa əlaqəli məsələdir. Nə qədər ki, bazarda canlanma var, bu, torpağın qiymətinin qalxmasına təsir edir. Ancaq böhran və ya iqtisadi tənəzzül baş verərsə, o zaman torpağın qiyməti aşağı düşə bilər. Hələlik bizdə elə bir hallar müşahidə olunmur. Ona görə də torpağın qiymətinin aşağı düşməsi qeyri-real görsənir. Onu da qeyd edim ki, apardığımız araşdırmalar nəticəsində qış aylarında qiymətlərin düşməsini demək olmasa da, stabil qalacağını, artıma meyilli olmayacağını deyə bilərik".\nR. Talıbzadə son aya aid torpağın qiymət artımını da açıqladı: "Son ayda birinci və ikinci zonada torpağın qiymətinin 1,3 % artdığı müşahidə olunubdur. 1-ci və 2-ci zona dedikdə, paytaxın mərkəz və ətraf əraziləri nəzərdə tutulur. Bu da həmin ərazilərdə torpağın məhdud olması, mərkəzərazilərdə torpağın kvadrat metrlə satışı ilə əlaqədardır".


Kürdəmirin müstəqillik illərində keçdiyi inkişaf yolu fotolarda - AZƏRTAC – Azərbaycan Dövlət İnformasiya Agentliyi\nKürdəmir, 30 dekabr, Adil Ağayev, AZƏRTAC\nBöyük çətinliklər hesabına qazanılan dövlət müstəqilliyimizin bərpasından iyirmi beş il ötür. Bu, zaman baxımından qısa bir müddət olsa da, ümummilli lider Heydər Əliyev tərəfindən işlənib hazırlanan və bu gün Prezident İlham Əliyevin rəhbərliyi ilə uğurla davam etdirilən sosial-iqtisadi inkişaf strategiyası Azərbaycanı, onun hər bir bölgəsini, o cümlədən Kürdəmir rayonunu böyük inkişaf yoluna çıxarıb.\nKürdəmir iri kənd təsərrüfatı rayonudur. Ötən əsrin 90-cı illərinin əvvəllərində iqtisadiyyatı bərbad vəziyyətə düşmüş rayon bu gün yüksək inkişaf dövrünü yaşayır. Bunu statistik göstəricilərdən də aydın görmək olur. Son on ildə illik ümumi məhsul buraxılışının həcmi 99 milyon 199,4 min manatdan 339 milyon 293,7 min manata çatıb. Əsas kapitala yönəldilən investisiyalar 349 min manatdan 60 milyon 976 min manata yüksəlib. Taxıl istehsalı, üç dəfə, heyvandarlıq məhsulları iki dəfə artıb.\nDövlətimizin başçısının tapşırığı ilə aqrar sektorun, xüsusilə ixracyönümlü məhsulların istehsalının stimullaşdırılması, bu sahəyə hərtərəfli dövlət dəstəyi Kürdəmirdə də kənd təsərrüfatının ənənəvi sahələrinin, o cümlədən baramaçılığın, pambıqçılığın dirçəldilməsinə güclü təkan verib. Baramaçılıq üçün möhkəm yem bazasının yaradılması, yeni tut bağlarının salınması və köhnə bağların bərpası istiqamətində ciddi tədbirlər görülür. Rayonda bu payızda 46 min tut tingi əkilib, 1911 hektardan 2000 tona yaxın pambıq toplanıb. Strateji məhsul olan taxılçılıq üçün yeni torpaq sahələrinin ayrılması, mal-qaranın cins tərkibinin yaxşılaşdırılması diqqət mərkəzindədir.\nMüstəqillik illərində Kürdəmirdə infrastruktur layihələri də uğurla icra olunub: yeni yollar çəkilib və ya əsaslı təmir olunub, təhsil ocaqları, tibb müəssisələri üçün binalar tikilib, əhalinin elektrik enerjisi, təbii qazla təminatı, su təchizatı əhəmiyyətli dərəcədə yaxşılaşdırılıb. Təkcə bir neçə faktı qeyd etmək kifayətdir ki, 36 ümumtəhsil məktəbi üçün yeni binalar tikilib və ya əsaslı təmir olunub, Mərkəzi Xəstəxana və poliklinika şöbəsi yenidən qurulub, Heydər Əliyev Mərkəzi, Bayraq meydanı, Olimpiya İdman Kompleksi, Gənclər Evi, Heydər Əliyev parkı və bir sıra digər obyektlər inşa edilib.\nSahibkarlığın inkişafına göstərilən dövlət dəstəyi sayəsində müasir istehsal sahələri yaradılıb. Sutkalıq istehsal gücü 50 ton olan süd emalı zavodunda 13 çeşiddə heyvandarlıq məhsulları istehsal edilir. Hazırda 150 nəfərin çalışdığı zavodun 500 başlıq cins inək ferması var, 5000 başlıq iri heyvandarlıq kompleksi isə tikilməkdədir.\n“Azbiyan” MMC-nin Yaponiyanın “Cokey Systems Co.LTD” şirkəti ilə birgə yaratdığı zavodda xüsusi farmokoloji əhəmiyyətli biyan duzu emal olunur. Bu zavodda ildə 114 ton məhsul istehsal edilir.\nHabelə Çöl-Ərəb kəndində illik istehsal gücü 100 min ədəd yumurta olan “Kürdəmir broyler” ASC, sutkalıq istehsal gücü 500 ton olan “Aveta” MMC-nin un zavodu, 10-dək istixana, eləcə də digər sahibkarlıq obyektləri rayon iqtisadiyyatında və əhalinin məşğulluğunun təmin olunmasında mühüm rol oynayır.\nKürdəmirin müstəqillik illərində keçdiyi inkişaf yolunu və bugünkü mənzərəsini təqdim olunan fotoreportajda aydın görmək mümkündür.\nAZERTAG.AZ :Kürdəmirin müstəqillik illərində keçdiyi inkişaf yolu fotolarda


AMEA-dan kitabxana qiymətinin 150 manata qaldırılması ilə bağlı AÇIQLAMA\n01 mar 2020, 17:12\nAzərbaycan Milli Elmlər Akademiyası (AMEA) Mərkəzi Elmi Kitabxanası ödənişli kitabxana xidmətləri ilə bağlı məsələyə münasibət bildirib.\nAMEA Mərkəzi Elmi Kitabxanasının İctimaiyyətlə əlaqələr bölməsindən Yeniavaz.com-a verilən məlumata görə, 2015-ci ildən başlayaraq, Mərkəzi Elmi Kitabxana müasir kitabxana xidmətlərini AMEA əməkdaşları ilə yanaşı, 18 yaşına çatmış bütün Azərbaycan vətəndaşlarına təqdim edir.\nQeyd edilib ki, 2017-ci ildən başlayaraq isə oxucuların xahişi əsasında və AMEA rəhbərliyinin dəstəyi ilə Mərkəzi Elmi Kitabxana 09.00-22.00 saatlarında ikinövbəli xidmət göstərir. Xidmətlər bütün AMEA əməkdaşları və magistrantlarına imtiyazlı, Qarabağ müharibəsi əlillərinə, 20 yanvar şəhidlərinin ailələrinə, müharibə veteranlarına, 70 yaşına çatmış və bir sıra başqa şəxslərə isə pulsuz göstərilir. Son üç il ərzində qanunvericilik çərçivəsində və şəffaflıq-hesabatlılıq prinsipləri gözlənilməklə, AMEA əməkdaşı və magistrantı olmayan şəxslərə dair yeni qiymət cədvəli tətbiq edilir.\nNəzərə çatdırılıb ki, Azərbaycan Respublikasının elm sahəsinin büdcədənkənar vəsaitlər hesabına maliyyələşdirilmə mexanizminin olmasını və Mərkəzi Elmi Kitabxananın 2020-ci il üçün müəyyən etdiyi kadr, texniki, proqram təchizatı ehtiyaclarını və fəaliyyət proqramını nəzərə alaraq, Mərkəzi Elmi Kitabxananın əlavə xidmətlərindən 2020-ci maliyyə ili üçün nəzərdə tutulmuş büdcədənkənar gəlirlər cədvəli yenilənib. Çox da böyük olmayan büdcədənkənar vəsait kitabxananın maddi-texniki bazasının gücləndirilməsinə və əməkdaşların sosial müdafiəsinə yönəldilir: “Oxucuların istinad etdiyi “xaricdə pulsuz kitabxana xidməti” təbii ki pulsuz deyil, və hər bir halda müəyyən qurumlar tərəfindən ödənilir. Müxtəlif ixtisaslar üzrə mütəxəssis yetişdirən müəssisələr öz sahələr üzrə müvafiq kitabxana xidmətləri təklif edə bilmədikləri halda, mütəxəssis kimi formalaşmasında maraqlı olduqları şəxslərin başqa kitabxanalara abunə haqlarının ödənilməsini müzakirə edə bilərlər. Burada başqa mexanizm yoxdur – xidmət göstərilirsə müvafiq ödənişi olmalıdır. Yeri gəlmişkən, AMEA rəhbərliyi AMEA magistrantlarının Mərkəzi Elmi Kitabxanaya abunə xidmətlərini öz üzərinə götürüb. Qiymətlərin yüksək olmasına gəldikdə isə, hazırda tətbiq edilən aylıq və illik abunə qiymətlərinə əsasən, oxucu 1 kitabxana gününə 0,62 AZN ödəyib 12 saat ərzində kitabxanadan limitsiz istifadə etmək hüququnu əldə edir. Xidmətlərin sahəsini və məzmunu müqayisə etmək niyyətindən uzaq dursaq, bu, başqa sahələrdə, məsələn, şəhərdaxili sərnişindaşıma xidmətlərinin tarifləri ilə müqayisədə çox aşağıdır. Gün ərzində şəhər nəqliyyatına bir gediş və bir qayıdışa ödənilən 0,6 AZN ilə gün ərzində limitsiz 12 saatlıq kitabxana xidmətlərinin ödənişi təxminən eynidir”.\nAMEA Mərkəzi Elmi Kitabxanası İctimaiyyətlə əlaqələr bölməsi oxucuların müzakirələr zamanı şəffaflığın olmaması məsələsini də səsləndirməsinə toxunub: “Tətbiq edilən qiymətlər Mərkəzi Elmi Kitabxananın saytında, sosial şəbəkə səhifələrində açıq şəkildə yerləşdirilir. “Oxucu kartı” oxucunun şəxsiyyət vəsiqəsi əsasında, oxucunun razılığı ilə hazırlanır, kart üçün ödənilən vəsait mədaxil orderində iki nüsxədə əks olunur, orderin bir nüsxəsi oxucuya verilir, ikinci nüsxəsi isə Maliyyə Nazirliyinə təqdim olunur. Vəsaitin aidiyyatı üzrə xərclənməsinə Maliyyə Nazirliyinin 12 saylı Xəzinədarlıq İdarəsi tərəfindən nəzarət edilir. Oxucunun şəxsi məlumatları əks olunmuş kart oxucuda saxlanılır. Oxucu kartdan istənilən vaxt müddəti məhdudlaşdırılmadan Mərkəzi Elmi Kitabxananın iş vaxtı ərzində istifadə etmək hüququna malikdir. Mərkəzi Elmi Kitabxananın rəhbərliyi gənclərin təhsilə və peşə inkişafına doğru atdığı ciddi addımları yüksək qiymətləndirir, Azərbaycanın inkişaf yolunu yalnız bilik cəmiyyətindən keçdiyini başa düşür, oxucuların bu sahədə səsləndirdiyi ehtiyacların qarşılanması yollarını araşdırır və bununla bağlı bir çox prosedurların (təhlükəsizlik, sənədləşdirmə, ödəniş və s.) yenilənməsi layihəsini hazırlayır”.\n24 noy 2020, 19:30 290\nMillinin daha 2 güləşçisi koronavirusa yoluxdu\n24 noy 2020, 18:23 673\n24 noy 2020, 18:00 324\n24 noy 2020, 17:45 590\n24 noy 2020, 17:42 468\n24 noy 2020, 17:22 497\n24 noy 2020, 16:12 359\n24 noy 2020, 15:11 766\n24 noy 2020, 14:30 529\n24 noy 2020, 14:22 310\n24 noy 2020, 14:00 282\n24 noy 2020, 13:22 291